title: Heinrich Hertz

text: Hertz aloitti koulunkäynnin kuusivuotiaana Richard Langen omistamassa yksityiskoulussa. Hertz opiskeli koulussa noin kymmenen vuotta, minkä aikana hän osoitti lahjakkuutensa. Hertz oli etevä erityisesti käytännön töissä, etenkin puutöissä. Hertz osoitti myös hallitsevansa hyvin niin moderneja kuin klassisiakin kieliä. Vuonna 1872 hän aloitti lukio-opinnot Hampurin Johanneum Gymnasiumissa, jossa hän menestyi monissa oppiaineissa. Hän opiskeli lukioaikanaan myös arabiaa, joka oli opintosuunnitelman ulkopuolinen aine. Pian Hertz joutui vaikean valinnan eteen, sillä hänen oli päätettävä mitä ainetta hän opiskelisi yliopistossa. Ylioppilaskokeet alkoivat keväällä vuonna 1875, ja tuolloin Hertz oli päättänyt jatkaa tekniikan parissa. Kirjoitusten jälkeen Hertz matkusti Frankfurtiin.


title: Heinrich Hertz

text: Frankfurtissa ollessaan Heinrich Hertzistä alkoi tuntua, ettei hän ehkä haluaisi jatkaa tekniikan parissa. Hertz aloitti kuitenkin opinnot Dresdenin ammattikorkeakoulussa. Opiskelut jäivät kuitenkin lyhyeen, sillä Hertz matkasi vuonna 1876 Berliiniin suorittamaan vuoden kestävää asepalvelusta. Asepalveluksen jälkeen hän jatkoi opintojaan. Nyt Hertzille kävi selväksi, ettei tekniikka ole ala, jonka opiskelua hän haluaisi jatkaa. Hertzin opiskelua rahoitti hänen isänsä, joten Hertz tarvitsi isänsä hyväksynnän uran muuttamiseen ja pyysi häntä edelleen tukemaan opiskelujaan. Isä vakuuttui poikansa toiveista ja antoi luvan uran vaihdolle. Hertz kirjautui Münchenin yliopistoon vuonna 1877 opiskellen ensimmäisen lukuvuoden matematiikkaa saadakseen tarvittavat taustatiedot aineesta. Philipp von Jolly neuvoi tulokasta tutustumaan Lagrangen, Laplacen ja Poissonin töihin.


title: Heinrich Hertz

text: Toisena opiskeluvuotena Hertz kävi matematiikan ja fysiikan kursseja sekä yliopistolla että ammattikorkeakoulussa. Hertz oli tyytymätön oloonsa Münchenissä, joten hän päätti muuttaa Berliiniin. Berliinissä hän jatkoi opintojaan kaupungin yliopistossa, jossa hän sai opetusta muun muassa Hermann von Helmholtzilta ja Gustav Kirchhoffilta. Hertzillä oli tuolloin vain vuoden kokemus yliopistossa opiskelusta, mutta oli siitä huolimatta halukas aloittamaan kokeellisen tutkimisen.


title: Heinrich Hertz

text: Berliinin yliopiston filosofian laitos antoi vuonna 1879 Hertzille palkinnon, jonka laitos oli luvannut sähköistä inertiaa koskevan ongelman tutkimisesta. Hertz väitteli tohtoriksi vuonna 1880 ja pääsi heti väittelemisen jälkeen Helmholtzin apulaiseksi Berliinissä. Hertz työskenteli Berliinissä kolme vuotta, minkä aikana hän kirjoitti 15 tieteellistä tutkielmaa. Suurin osa käsitteli sähköä, kaksi katodisäteistä sekä muutama uusista instrumenteista kuten ampeerimittarista ja kosteusmittarista eli hygrometristä.


title: Heinrich Hertz

text: Hertzin oli päätettävä miten hänen tulisi edetä urallaan. Hertzin vaihtoehtoina olivat joko jatkaa Helmholtzin apulaisena tai siirtyä johonkin saksalaiseen yliopistoon teoreettisen fysiikan dosentiksi vaikka hän piti kokeellisesta työstä enemmän. Kielin yliopistossa oli virka avoinna. Hertz sai viran Helmholtzin suositusten avustuksella.


title: Heinrich Hertz

text: Hertz kuoli verenmyrkytykseen Bonnissa.


title: Rob Halford

text: Robert John Arthur "Rob" Halford (s. 25. elokuuta 1951 Sutton Coldfield, Warwickshire, Englanti) on brittiläinen heavy metal -muusikko, joka tunnetaan parhaiten Judas Priest -yhtyeen laulajana. Halfordin tavaramerkiksi muodostui monioktaavisen äänialansa ja kirkuvan laulutyylinsä lisäksi keikoilla käyttämänsä S/M-tyylinen pukeutuminen ja häntä onkin sittemmin pidetty heavy metal -piireissä yleistyneen nahan ja niittien käytön uranuurtajana. Halford on myös tunnettu tavastaan ajaa moottoripyörällä lavalle. Hän on saanut lempinimen "Metal God".


title: Rob Halford

text: Halford aloitti uransa Judas Priestissä 1971, mitä ennen hän vaikutti mm. yhtyeissä Hiroshima, Abraxas, Thark, Lord Lucifer ja Athens Wood. Tehtyään 20-vuotisen uran Judas Priestissa hän lähti soolouralle vuonna 1992 vaikuttaen yhtyeissä Fight, Two (Nine Inch Nailsin Trent Reznorin kanssa) ja Halford, jonka albumi "Resurrection" on saanut runsaasti arvostusta. "Resurrectionia" seurasi vuonna 2002 edeltäjäänsä eeppisempi, monisyisempi ja progressiivisempi "Crucible". Halford palasi Judas Priestiin vuonna 2003.


title: Rob Halford

text: Halford on esiintynyt myös Black Sabbathin riveissä kolmella keikalla. Kaksi kertaa korvaten Ronnie James Dion vuoden 1992 "Dehumanizer"-kiertueella, tämän kieltäydyttyä esiintymästä yhtyeen alkuperäisen laulajan Ozzy Osbournen lämmittelijänä. Vuonna 2004 Halford korvasi itse Osbournen, joka ei pystynyt esiintymään keuhkoputkentulehduksen takia.


title: Rob Halford

text: Vuonna 1998 Halford kertoi MTV:n haastattelussa olevansa homoseksuaali. Paljastus ei tullut yllätyksenä faneille, ja metallipiirien reaktio paljastukseen onkin ollut yleisesti hyväksyvä.


title: Rob Halford

text: 2013 Halford esiintyi Amerikkalaisen Five Finger Death Punch -yhtyeen levyllä The Wrong Side of Heaven and the Righteous Side of Hell, Vol. 1 laulaen vierailevana solistina kappaleessa Lift me Up.


title: Rob Halford

text: Judas Priest


title: Rob Halford

text: Fight


Rob Halford


title: Rob Halford

text: Halford


title: Rob Halford

text: Vierailijana


title: Aleksandr Maltsev

text: Aleksandr Nikolajevitš Maltsev (, s. 20. huhtikuuta 1949 Kirovo-Tšepetsk, Venäjän SFNT, Neuvostoliitto) on entinen neuvostoliittolainen jääkiekkoilija, olympiavoittaja ja maailmanmestari. Hän oli yksi tunnetuimmista ja taitavimmista pelaajista Neuvostoliiton jääkiekkomaajoukkueessa vuosina 1968–1983. Hän teki 213 maalia 321 maaottelussa. Hänen hallussaan on maailmanmestaruuskisojen tehotilaston kolmas sija: 156 pistettä (77+79) 101 ottelussa. Hän pelasi neuvostoliigassa 530 ottelua vuosina 1967-1984 edustaen Moskovan Dynamoa.


title: Aleksandr Maltsev

text: Hän on voittanut urallaan kaksi olympiakultaa, yhden olympiahopean, kahdeksan maailmanmestaruutta ja Kanada-cupin ja Neuvostoliiton mestaruuden.


title: Aleksandr Maltsev

text: Maltsev tuli tunnetuksi pelintekijänä ja ratkaisijana. Hän pelasi keskushyökkääjänä ja oikeana laitahyökkääjänä. Uransa alussa hän pelasi Anatoli Firsovin keskusmiehenä, ja sai askeettisena urheilijana tunnetulta laitamieheltään myös kritiikkiä hedonistisen elämänasenteensa takia. Hän pelasi kekseliästä peliä ja pystyi tekemään yllättäviä liikkeitä jäällä ja taktisia muutoksia pelin aikana. Hän oli hyvä mailankäsittelijä ja pystyi yleensä voittamaan yksi vastaan yksi -tilanteet. Maltsev oli erittäin taitava ja nopea luistelija ja hänellä oli tarkka ja erittäin nopea laukaus. Yksilötaitojensa lisäksi häntä pidettiin hyvänä joukkuepelaajana.


title: Sfairos

text: Sfairos (, 200-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Borystheneestä tai Bosporoksesta. Hän oli sekä Zenonin että Kleantheen oppilaana. Filosofian lisäksi hän osallistui myös valtioelämään Spartassa ja Aleksandriassa.


title: Sfairos

text: Diogenes Laertios luettelee hänen kirjoittamikseen 32 teosta. Hän kirjoitti laajalti stoalaisen filosofian kaikilta aloilta, muun muassa kosmologiasta, etiikasta, psykologiasta, politiikasta ja dialektiikasta.


title: Alttari (tähdistö)

text: Alttari () on himmeä eteläinen tähdistö Kentaurin ja Suden tähdistöjen välissä.


title: Alttari (tähdistö)

text: Alttarin kirkkain tähti β Arae on näennäiseltä magnitudiltaan 2,9. Sen γ-tähti on kaksoistähti hieman etelään β:sta. Ainakin kolmen planeetan uskotaan kiertävän μ Araeta, joista yhden uskotaan olevan luonnoltaan kiinteä.


title: Alttari (tähdistö)

text: Alttarin luoteiskulma leikkaa Linnunrataa ja sisältää useita avoimia tähtiryhmittymiä ja tähtisumuja. Kirkkain tähtiryhmittymistä, NGC 6397, on 8 200 valovuoden päässä meidän aurinkokunnastamme ja saattaa olla lähin tämäntyyppinen tähtiryhmittymä.


title: Alttari (tähdistö)

text: Tämä tähdistö erotettiin Kentaurin ja Suden samalla kun Kulmaviivoitin luotiin, jonka loi Nicolas Louis de Lacaille vuonna 1790.


title: Alttari (tähdistö)

text: Alttari, yleensä ylösalaisin kuvattuna, mutta toisinaan oikein kuvattuna niin että näyttäisi kuin savua nousisi Linnunradalle, tunnistettiin täksi Kentaurin Chironista (alkuperäiseltä nimeltään tämä oli Ara Centauri). Sitä kutsuttiin toisinaan myös Dionysuksen alttariksi. Koska tähdistö on kuitenkin luotu 1700-luvulla, sen yhdistämisen mytologiaan on kuitenkin suorittanut tähdistön luoja ja on täten väärin olettaa että sillä olisi oikeasti mitään tekemistä Kreikan mytologian ja sen aikaisten ihmisten uskomusten kanssa.


title: Dionysios Herakleialainen

text: Dionysios Herakleialainen (, n. 330–250 eaa.) oli antiikin kreikkalainen stoalaiseen koulukuntaan kuulunut filosofi. Hän sai liikanimen "Luopio" ("Metathemenos"), sillä hän luopui stoalaisuudesta ja ryhtyi hedonistiksi.


title: Dionysios Herakleialainen

text: Dionysios oli kotoisin Herakleia Pontikesta. Hänen opettajinaan toimivat Herakleides Pontoslainen, Aleksinos, Menedemos ja Zenon. Hänen kerrotaan saaneen silmätulehduksen, joka aiheutti suuria kipuja. Hän totesi, ettei millään kyennyt sietämään näitä kipuja, vaikka stoalaisen filosofian mukaan kaikki asiat, jotka eivät ole hyveitä tai paheita ovat yhdentekeviä. Tämän vuoksi hän päätti luopua stoalaisuudesta, ja siirtyi toiseen ääripäähän ryhtymällä kyreneläisen koulukunnan kannattajaksi ja sen mukaisesti hedonistiksi.


title: Dionysios Herakleialainen

text: Diogenes Laertios luettelee hänen kirjoittamikseen yhdeksän kirjaa. Filosofian lisäksi hän kirjoitti runoutta Aratoksen tyyliin.


title: Jennifer Paige

text: Jennifer Paige (s. 3. syyskuuta 1973) on yhdysvaltalainen poplaulaja. Hänet muistetaan parhaiten suuresta hitistään ""Crush"", joka nousi vuonna 1998 listojen kärkeen sekä Yhdysvaltain Billboardilla että Euroopan singlelistoilla. Myöhemmin kappale on noussut jonkinlaiseen kulttimaineeseen.


title: Jennifer Paige

text: Vuonna 1998 ilmestyi Paigen ensimmäinen sooloalbumi "Jennifer Paige". Sitä seuranneista singleistä ""Sober"" ja ""Always You"" ei tullut suuria kaupallisia menestyksiä. Toisen albuminsa "Positively Somewhere" Paige julkaisi vuonna 2001; se menestyi edellislevyä kehnommin. Albumia seurasi vuonna 2002 single ""Stranded"", josta tuli Aasiassa ja osissa Eurooppaa iso radiohitti. Kolmannen albuminsa "Best Kept Secret" Paige julkaisi huhtikuussa 2008.


title: Dionysios

text: Dionysios (, latinaksi Dionysius) on kreikkalais–roomalainen nimi, joka on johdettu Dionysos-jumalan nimestä. Nimi oli antiikin aikana hyvin yleinen ja kuului muun muassa seuraaville historiallisille henkilöille:


title: Kodeiini

text: Kodeiini eli metyylimorfiini on opioideihin kuuluva lääkeaine, jota käytetään muun muassa kipulääkkeenä ja yskänlääkkeenä sekä huumausaineena. Kodeiinia saadaan oopiumiunikosta ("Papaver somniferum") ja sen eristi ensimmäisen kerran vuonna 1832 ranskalainen kemisti ja farmaseutti Pierre Robiquet. Kodeiini on oopiumin sisältämä fenantreenialkaloidi ja raakaoopiumissa on kodeiinia noin 0,3–3 prosenttia. Kodeiinia voidaan valmistaa joko oopiumista eristämällä tai synteettisesti morfiinista.


title: Kodeiini

text: Kodeiinin teho perustuu sen metaboloitumiseen maksassa morfiiniksi, mutta sen analgeettinen vaikutus on morfiinista vain noin kymmenesosan. Noin kymmeneltä prosentilta kaukasialaisista puuttuu entsyymi joka metaboloisi kodeiinin morfiiniksi, eivätkä siten saa kivunlievitystä kodeiinista. Kahdella prosentilla ihmisistä kodeiini sen sijaan metaboloituu erityisen tehokkaasti. Kodeiinilla on riippuvuuspotentiaalia ja tavanomaisilla annoksilla se ei ole juurikaan tulehduskipulääkkeitä tehokkaampi ja siihen kehittyy muiden opioidien tavoin toleranssia. Kodeiinia ei annostella suonensisäisesti, sillä heikkona opioidina se voi aiheuttaa herkästi anafylaktisen šokin.


title: Kodeiini

text: Kivunlievitystarkoituksessa käytetään usein yhdistelmävalmisteita, joissa kodeiinin lisäksi on toisena vaikuttavana aineena esimerkiksi parasetamolia tai ibuprofeenia. Käytössä on myös valmisteita, joissa kodeiiniin on toisen vaikuttavan aineen lisäksi lisätty kofeiinia. Päihtymishakuisen käytön perustana on kodeiinin muiden opioidien tavoin keinotekoisesti laukaisema hyvänolontunne eli euforia. Tämän takia kodeiinipitoisiin lääkevalmisteisiin lisätään toisinaan niiden väärinkäyttöä estäviä aineita kuten sorbitolia. Kodeiini voi aiheuttaa ummetusta.


title: Kodeiini

text: Kodeiinia pidetään aihiolääkkeenä eli lääkeaineen esimuotona, koska suuri osa kodeiinin vaikutuksesta perustuu siitä elimistössä muodostuviin metaboliitteihin eli aineenvaihduntatuotteisiin.


title: Kodeiini

text: Kodeiini-6-glukuronidi on kodeiinin päämetaboliitti joka voi olla vastuussa jopa 60 prosentista kodeiinin kipulääkevaikutuksista.


title: Kodeiini

text: 0 -15 % kodeiinista muuttuu maksassa morfiiniksi ja se tapahtuu sytokromi P450 -entsyymi CYP2D6:n ja mahdollisesti myös CYP2D7:n vaikutuksesta. Noin 60 prosenttia muodostuneesta morfiinista muuttuu toisen vaiheen metabolian kautta maksassa entsyymin kautta :ksi (M3G) samalla kun 5-10 % morfiinista muuttuu saman entsyymin kautta :ksi (M6G). Morfiini-6-Glukuronidi kiinnittyy μ-opioidireseptoreihin tehokkaammin kuin morfiini tai Morfiini-3-Glukuronidi, joten morfiinin muuntuminen Morfiini-6-Glukuronidi:ksi elimistössä mahdollisimman tehokkaasti on erityisen tärkeää kivunlievityksen kannalta.


title: Kodeiini

text:
Kodeiinilla on elimistössä myös lukuisia muita aineenvaihduntatuotteita, kuten norkodeiini, normorfiini ja hydrokodoni. Nämä aineenvaihduntatuotteet eivät kuitenkaan ole kodeiinin kivunlievityksen kannalta kovinkaan hyödyllisiä. Kodeiini erittyy munuaisten kautta glukuronidihappoon konjugoituneena.
Suomalaisista CYP2D6-entsyymi puuttuu geneettisistä syistä noin 7 prosentilta. Noin 7–10 prosentilla eurooppalaisperäisestä väestöstä CYP2D6-entsyymin toiminta on heikentynyttä tai olematonta, jolloin kodeiinin kipua lievittävä vaikutus on heillä vähäisempää tai tehotonta. Pienellä osalla väestöstä on puolestaan erittäin nopea CYP2D6-metabolia, mikä johtuu heillä kyseisen geenin duplikaatiosta. Entsyymin toiminta määräytyy perinnöllisesti, ja on testattavissa farmakogeneettisellä testillä.


title: Kodeiini

text: Väsymys, allergiset reaktiot, pahoinvointi, ummetus, joskus harvoin myös pankreatiitti, sappitiehytdyskinesia, eksanteema eli rokkoa muistuttava lääkeaineihottuma, pitkäaikaisessa käytössä myös munuaisvaurio on mahdollinen. Kodeiini voi vähentää nälän tunnetta. Potilaan erittäin nopea CYP2D6-metabolia voi aiheuttaa morfiinimyrkytyksen.


title: Kodeiini

text: Kodeiini aiheuttaa säännöllisessä käytössä riippuvuutta. Fyysiset vieroitusoireet ovat pahimmillaan muutaman päivän ajan lopettamisesta, mutta hellittävät useimmiten parissa viikossa. Psyykkinen riippuvuus eli aineen himo kestänee pidempään.


title: Kodeiini

text: Vieroitusoireista tavallisimpia ovat väsymys, itkuisuus, ahdistuneisuus, epämääräiset kivut ja säryt, piilomotoriset reaktiot, mahalaukun toimintaan liittyvät häiriöt kramppeineen, pahoinvointi ja oksentelu, ripuli, levottomuus, hikoilu, kuume, palelu, kiihtynyt hengitys, unettomuus, vapina, mustuaisten laajentuneisuus.


title: Kodeiini

text: Myrkylliset annokset kodeiinia saattavat aiheuttaa tajuttomuutta, pupillien supistumisen, kutinaa, pahoinvointia ja oksentelua, unisen olon, euforiaa, seksuaalisten tarpeiden sekä ahdistuneisuuden katoamisen, väsymystä, ummetusta, ihon sinerrystä, pulssin heikkenemistä, alhaista verenpainetta, sekä joissain tapauksissa kouristuksia ja lihasten nykimistä.


title: Kodeiini

text: Vaarallisin kodeiiniyliannostuksen aiheuttama riski on hengityslama, joka ilmenee noin 2–4 tunnin kuluttua annoksen ottamisen jälkeen. Vakavissa myrkytystiloissa se saattaa aiheuttaa kooman. Yliannostuksen merkkejä ovat alentunut tajunnantaso, supistuneet pupillit ja ihon kalpeus ja hikisyys. Kodeiinin yliannostus voi aiheuttaa myös asidoosia, kouristuksia, rabdomyolyysia, elektrolyyttihäiriöitä ja vaurioita sydänlihakseen ja munuaisiin.


title: Kodeiini

text: Kodeiinin yliannostuksen hoitoon voidaan käyttää vatsantyhjennystä tai lääkehiilen antoa. Vakavissa yliannostuksissa käytetään vastamyrkkynä naloksonia, joka on lyhytvaikutteinen kilpaileva opioidiantagonisti.


title: Kodeiini

text: Suomessa vuonna 2010 kodeiini oli myrkytyskuolemissa tärkeimpänä löydöksenä 39 kertaa, eli kolmanneksi yleisimpänä aineena lääkeainemyrkytyksissä. Suomessa vuonna 2013 kodeiini oli myrkytyskuolemissa tärkeimpänä löydöksenä 22 kertaa, eli neljänneksi yleisimpänä aineena lääkeainemyrkytyksissä. Opioidien kuten kodeiinin käytön johtamisessa kuolemantapaukseen lähes aina on kyse sekakäytöstä bentsodiatsepiinien ja/tai alkoholin kanssa.


title: Kodeiini

text: Vertailun vuoksi pelkästään alkoholiperäiset taudit ja tapaturmainen alkoholimyrkytys olivat vuonna 2010 kuolinsyy 1962:ssa tapauksessa.


title: Kodeiini

text: Kodeiinia on kaupallisesti saatavilla veteen liukenevina suoloina, kuten hydrokloridina, sulfaattina tai fosfaattina. Kodeiini annostellaan tavallisesti suun kautta joko tablettina tai nesteenä, mutta myös ihonalainen tai lihaksensisäinen injektio ovat mahdollisia annostelutapoja. Analgeettiset annosekvivalentit ovat: 120 mg kodeiinia vastaa 10 mg morfiinia. 30 mg kodeiinia vastaa 200 mg ibuprofeenia.Kodeiinia käytetään kipulääkkeenä keskivaikeaan kipuun, yskänlääkkeenä ja ripulilääkkeenä. Kodeiinia voidaan käyttää myös muiden opioidien aiheuttamien vierotusoireiden hoitoon.


title: Kodeiini

text: Kivunlievitystarkoituksessa kodeiinia on saatavilla muun muassa parasetamoli–kodeiini-yhdistelmävalmisteena sekä yhdistelminä muiden lääkkeiden, kuten ibuprofeenin, asetyylisalisyylihapon tai kofeiinin kanssa. Yskänlääkkeissä kodeiini voidaan yhdistää esimerkiksi guaifenesiiniin tai efedriiniin.


title: Kodeiini

text: Kodeiinin kipua lievittävät annokset ovat 30–100 mg ja yskänärsytystä estävät 15–30 mg. Pitkäaikaisessa käytössä kodeiinia kohtaan kehittyy toleranssia ja jopa riippuvuutta.


title: Michelle Branch

text: Michelle Branch (s. 2. heinäkuuta 1983, Sedona, Arizona, Yhdysvallat) on yhdysvaltalainen poprock-laulaja, lauluntekijä ja kitaristi.


title: Michelle Branch

text: Branchin kaupallinen ura alkoi suuresta radiohitistä "Everywhere" vuonna 2001. Tätä seurasi "All You Wanted", joka nousi Billboardin myyntilistan kärkikymmenikköön. Branchin ensimmäinen albumi "The Spirit Room" oli valtava menestys etenkin Pohjois-Amerikassa. Branch ansaitsi myös useita palkintoja ja ehdokkuuksia. Kolmas levyltä otettu single oli "Goodbye To You", joka nousi listoille kesällä 2002. Samana vuonna Branch teki menestysdueton Santanan levylle. "The Game Of Love" nousi yhdeksi syksyn 2002 suurimmista listahiteistä pysyen Billboardin kärkikymmenikössä 11 viikkoa.


title: Michelle Branch

text: Vuonna 2003 ilmestynyt toinen albumi "Hotel Paper" jatkoi esikoisen menestystä. Hiteiksi levyltä nousivat kappaleet "Are You Happy Now" ja "Breathe". Vuonna 2004 Branch jäädytti soolouransa avioliiton ja sitä seuranneen raskauden myötä. Vuonna 2005 hän perusti The Wreckers -duon, joka lopetti 2007.


title: Käpälälauta

text: Käpälälauta on perinteinen suden tai ketun metsästyksessä käytetty ansa. Käpälalauta pystytettään maahan tai veistetään kolmihaaraiseksi ketulle noin 170–200 cm:n mittaiseksi jätettyyn kantoon.


title: Käpälälauta

text:
Käpälälaudan kärkeen laitetaan syötti niin korkealle, ettei peto yllä siihen hampaillaan, vaan yrittää pudottaa syötin käpälillään, jolloin käpälä saattaa tarttua eläimen pudotessa laudan molemmissa sivuissa oleviin loviin. Käpälästään juuttunut peto jää siis lautaan roikkumaan.
Käpälalautoja käytettiin Suomessa vielä 1900-luvun alkupuolella, harvinaisuutena myöhemminkin, mutta ei enää sen riistaeläimelle aiheuttaman kärsimyksen vuoksi, eli se on kielletty. Nykyään metsästyslain sallimat ansat ovat jalkanaru ketulle, hetitappavia rautoja tai loukkuja, jotka eivät vahingoita eläintä. Käpälälauta on levinnyt koko euraasialaiselle havumetsävyöhykkeelle Skandinaviasta Japaninmerelle saakka. Siitä on päätelty keksinnön olevan ikivanha.


title: Käpälälauta

text: Sanonta "jäädä käpälälautaan" tarkoittaa kiikkiin eli kiinni jäämistä jostakin teosta.


title: Rintamaa

text: Rintamaa on vanha sana, joka tarkoittaa Suomessa lähinnä maanviljelijä-yhteisöjen asuttamaa tai asutuksen läheistä aluetta vastakohtana asumattomalle tai vain harvaan asutulle "erämaalle", jonka luonnonvaroja yhteisö kuitenkin hyödynsi. Kaskiviljelyseudut lukeutuivat kuitenkin yleensä erämaihin, sillä kaskiviljely oli liikkuvaa.


title: Rintamaa

text: Muinaisaikoina Suomessa asutut ja pysyvästi viljellyt rintamaat sijaitsivat yleensä rannikoilla ja jokien suistoissa, kun taas erämaat olivat sisämaissa. Eri heimoilla tai asutuksilla oli omat erämaansa. Eränkävijät pääsivät erämaihinsa useimmiten vesistöjä pitkin. Tämän vuoksi erämaat olivat usein saman vesireitin varrella kuin rintamaatkin.


title: Rintamaa

text: Kylän ja jakokunnan tasolla vastaava käsitepari on ollut "kotitilukset" () ja "ulkotilukset" (), joista puhuttaessa myös on voitu käyttää käsitettä rintamaa () kotitilusten synonyyminä. Kotitilukset koostuivat aidatuista kotipelloista ja niihin mahdollisesti liittyvistä niityistä ja laitumista. Ulkotilukset olivat tämän aidatun alueen ulkopuolella sijainneita metsiä, niittyjä ja laitumia.


title: Rintamaa

text: Sanan "rinta" tästä merkityksestä ovat peräisin etenkin Pohjanmaalla esiintyvät monet "Rinta"-alkuiset talonnimet ja niistä johtuvat sukunimet.


title: Rintamaa

text: Joskus sanan rintamaa vastinparina esiintyy sanan erämaa ohella myös takamaa.


title: Erämaa

text: Erämaa on nykykielessä asumaton alue, esimerkiksi autiomaa tai metsä. Eränkäynti on tällaisen alueen virkistyskäyttöä.


title: Erämaa

text: Ihmisen historiassa erityisesti kivikauden mesoliittinen kausi (noin 8000 eaa.) perustui metsästykseen ja kalastukseen. Hyvin pian ihminen kehitti sen rinnalle maanviljelyn, ja siirryttiin neoliittiseen kauteen. Euroopan pyyntikansat vaelsivat tällöin pohjoiseen päin alueille, joilla ei kylmän ilmaston vuoksi voinut viljellä mitään. Ensimmäiset pohjoiseen vaeltaneet kansat metsästivät erityisesti peuroja jään alta vapautuneilla tundraylängöillä. Ne tosin metsittyivät melko pian, jolloin ihminen etsi muita ravinnonlähteitä, erityisesti kalastuksen, hylkeenpyynnin ja hirvenpyynnin. Tätä vaihetta kutsutaan Maglemosen kulttuuriksi.


title: Erämaa

text: Ilmaston leudontuessa alkoi Pohjois-Euroopassa maanviljely tulla mahdolliseksi. Eränkäyntiä ei kuitenkaan lopetettu, vaan maatalous ja eränkäynti alkoivat keskiaikana elää rinnakkain. Suomessa eränkäynti oli keskeinen osa talon vaurastumisessa. Talonpojat omistivat viljelemänsä maat, mutta heillä oli myös eränkäyntioikeus asuttamattomille maille. Kesällä viljeltiin maata, mutta vähintään kahdesti vuodessa tehtiin pyyntiretkiä noin sadan-kahdensadan kilometrin päässä oleviin erämaihin. Tämä oli Suomessa mahdollista järvireittien ansiosta. Eräomistus oli kiinteää omaisuutta, jota sai periä, myydä ja vaihtaa.


title: Erämaa

text: Vanhassa merkityksessä erämaa oli sama kuin nautinta-alue, eli alue, johon jollain maanviljelijä-yhteisöllä oli vakiintunut eränkäyntioikeus eli nautintaoikeus. Eränkäyntioikeus tarkoitti oikeutta metsästää, kalastaa, ja kasketa aluetta; toisin sanoen oikeutta alueen luonnonvaroihin. Eränkäyntioikeus tarkoitti myös oikeutta verottaa alueen mahdollista metsästäjä- ja kalastajaväestöä, joita usein kutsuttiin lappalaisiksi. Eränkäyntioikeudet oli jaettu ja sovittu eri yhteisöjen kesken. Mitä lähempänä yhteisön omaa asuinaluetta eli rintamaata erämaan osa sijaitsi, sitä vakiintuneemmat sen rajat ilmeisesti olivat. Pohjoisessa Lapissa erämaat olivat usein vain epämääräisesti rajautuneet, ja useat eri ryhmät saattoivat verottaa samoja lapinkyliä. Joskus on arveltu lapinraunioiden olevan erämaiden merkkejä tai eränkävijöiden hautoja, tosin nykyisin niitä pidetään pikemminkin paikallisen väen hautoina.


title: Erämaa

text: Maanviljelyn levittäytyessä yhä syvemmälle sisämaahan hupenivat vastaavasti erämaat. Ruotsin vallan aikana kruunu aloitti erämaiden asuttamisen ja luovutti suuren osan hämäläisten ja muiden ryhmien vakiintuneista erämaista savolaisille ja muille kaskiviljelyä harjoittaneille uudisasukkaille. Myös Keski-Ruotsiin muutti savolaisia entisille erämaille Värmlantiin. 1500-luvun puolivälissä yhteisöiden perinteiset nautinta-oikeudet maa-alueisiin lakkautettiin. Myös syrjäseuduilla alettiin yhä enemmän siirtyä henkilökohtaiseen tai julkiseen (kruunun tai kirkon) maanomistukseen.


title: Erämaa

text: Metsien ja kalavesien tehokas hyödyntäminen haluttiin turvata edelleen. Tämän takia Ruotsissa ja Suomessa kehittyivät maailmalla ainutlaatuiset jokamiehenoikeudet, jotka tarkoittivat, että maanomistaja ei saanut estää alueen hyötykäyttöä. Eräänlaiset jokamiehenoikeudet olivat aikaisemmin koskeneet ainoastaan alueen nautintaoikeuden omistaneen yhteisön jäseniä.


title: Erämaa

text: Sana "erämaa" viittaa myös alueiden nautinnan vakiintuneeseen jakoon. Erämaa tulee sanasta "erä", jonka merkityksiä ovat "erillinen osa, pala, pyyntiosuus, määrä". Eri maanviljely-yhteisölle kuului siis tietty osuus eli erä pyynti- ja kalastusalueista. Ruotsin kielessä erämaista käytettiin suomesta lainattua nimitystä "erämark".


title: Lapinvero

text: Lapinvero tarkoitti osittain tarinoista, osittain historiallisista lähteistä tunnettua lappalaisten verottamista ja ryöstelyä esihistoriallisena ja varhais-historiallisena aikana, jolloin Lapiksi kutsutut Fennoskandian sisämaa-alueet olivat vielä eteläisten rannikkoseutujen kansojen ja -heimojen (maanviljelijöiden), ja myöhemmin valtioiden keskenään jakamaa eränkäynti- ja verotusaluetta. Lappalaisten kanssa käytiin myös paljon kauppaa. Lappalaisilta saatiin ennen kaikkea turkiksia, jotka olivat kysyttyjä ja arvokkaita Euroopan markkinoilla ja kauempanakin. Lappalaiset taas saivat muun muassa suolaa, metalliesineitä ja kankaita.


title: Lapinvero

text: Perinteisen näkemyksen mukaan lapinverotus oli usein raskas taakka lappalaisille, joille tehtiin väkivaltaa, jos nämä eivät maksaneet vaadittua määrää. Tarinoissa eri lapinkävijäryhmät saattoivat joskus verottaa toistensa lappalaiskyliä, jolloin verotus-oikeuksista syntyi kiistaa ja taisteluja. Osa nykytutkijoista katsoo, että lapinverossa oli alun perin kysymys kuitenkin rituaalisesta lahjojen vaihdosta, joka tunnetaan nykyisinkin joidenkin luonnonkansojen parissa, myös näiden kansojen suhteissa muihin kansoihin. Lahjojen vaihdossa oli kunnia antaa toiselle runsaasti ja yltäkylläisesti (kuten vieraanvaraisuudessa), ja se erosi siten omaa tuottoa tavoittelevasta kaupankäynnistä.


title: Lapinvero

text: Vuonna 1673 Ruotsin kruunu halusi suosia Lapin asuttamista ja antoi julistuksen, joka takasi Lappiin muuttaville uudisasukkaille ikuisen vapautuksen sotaväenotoista, viidentoista vuoden vapautuksen veroista ja tämänkin jälkeen alhaisemman verotuksen. Tuon alhaisemman veron nimi oli myös lapinvero.


title: Hugo Wolf

text: Hugo Wolf (13. maaliskuuta 1860 Slovenj Gradec (Windischgrätz) – 22. helmikuuta 1903 Wien) oli itävaltalainen (alkuperältään slovenialainen) säveltäjä. Hän tuli tunnetuksi erityisesti lied-musiikin säveltäjänä. Hän toi liedeihin tiivistä ekpressiivistä intensiivisyyttä, mikä oli ainutlaatuista myöhäisromantiikan musiikissa. Tunnelmaltaan teokset muistuttavat toista wieniläistä koulukuntaa, mutta tekniikka on aivan erilainen. Huomattavana piirteenä Wolfin yksinlauluissa, joita hän sävelsi kaikkiaan 232, on pianosäestyksen tärkeys.


title: Hugo Wolf

text: Hugo Wolf opiskeli musiikkia jonkin aikaa Wienin konservatoriossa, mutta enimmäkseen hän kehitti itseään omin päin. Suurena Richard Wagnerin ihailijana tunnettu Wolf toimi 1880- ja 1890-luvuilla musiikkikriitikkona wieniläisessä "Salonblatt"-lehdessä. Hän työskenteli lyhyen ajan myös Salzburgin oopperan kapellimestarina. Laulusäveltäjänä Wolf jatkoi Franz Schubertin ja Robert Schumannin luomia lied-perinteitä, mutta hän sai vaikutteita myös Richard Wagnerilta, Johannes Brahmsilta ja Franz Lisztiltä. Wolfin katsotaan sovittaneen Wagnerin oopperatyylin yksinlaulun muotoon.


title: Hugo Wolf

text: Vaikka Wolfilla oli useita kiivan luomisen kausia, varsinkin vuosina 1888 ja 1889, masennuskaudet haittasivat hänen luovia kausiaan. Vuodesta 1897 lähtien hän vietti lopun elämänsä mielisairaalassa. Viimeisen sävellyksensä hän kirjoitti 1898, viisi vuotta ennen kuin kuoli kuppaan.


title: Hugo Wolf

text: Hugo Wolfin tunnetuimpia sävellyksiä ovat laulusarjat "Mörike Liederbuch" (53 laulua Eduard Möriken runoihin, 1888), "Kellerlieder" (kuusi laulua, 1888), "Goethe Liederbuch" (37 laulua Johann Wolfgang von Goethen runoihin, 1889), "Alte Weisen" (kuusi laulua, 1890), "Spanisches Liederbuch" (44 laulua, 1890) ja "Italienisches Liederbuch" (1. osa 1891, 2. osa 1896, yhteensä 49 laulua) sekä "Italialainen serenadi" jousiorkesterille (1894). Lisäksi Wolf sävelsi mm. kaksi oopperaa, sinfonisen runon "Penthesilea" (1883) ja musiikin Henrik Ibsenin näytelmään "Päiväkummun pidot" (1891).


title: Seta

text: Seta ry (ent. Seksuaalinen tasavertaisuus – Sexuellt likaberättigande – SETA ry) on vuonna 1974 perustettu suomalainen ihmisoikeus- ja sosiaalialan kansalaisjärjestö, jonka tavoitteena on yhteiskunnallinen tasavertaisuus riippumatta ihmisen seksuaalisesta suuntautumisesta, sukupuoli-identiteetistä tai sukupuolen ilmaisusta. Setan puheenjohtaja vuodesta 2017 alkaen on Viima Lampinen.


title: Seta

text: Seta pyrkii vaikuttamaan seksuaali- ja sukupuolivähemmistöjen asemaan parantamalla sekä lainsäädäntöä että yleistä asenneilmapiiriä. Yhdistys muun muassa julkaisee tiedotusmateriaalia ja järjestää koulutustilaisuuksia. Setan Uudenmaan jäsenjärjestö Heseta järjestää vuosittain Helsinki Pride -tapahtumaa. Seta itse kuuluu lisäksi useisiin kansainvälisiin seksuaali- ja sukupuolivähemmistöjen etuja ajaviin järjestöihin.


title: Seta

text: Homoseksuaaliset teot poistettiin Suomessa rikoslaista vuonna 1971, mutta evankelis-luterilaisen kirkon ja korkeimman oikeuden painostuksesta säädettiin kehotuskielto, joka kielsi julkisen kehottamisen homoseksuaalisiin tekoihin ja vaikutti lähinnä yleisradiotoimintaan. Homoseksuaalisen kanssakäymisen suojaikäraja oli heteroseksuaaliselle asetettua korkeampi.


title: Seta

text: Setan perusti ryhmä seksuaalivähemmistöön kuuluvia miehiä vuonna 1974, ja järjestö painotti toimintaansa kohti nykyisenkaltaista viranomaisten ja lainsäätäjien painostusta. Ensimmäinen näkyvä kampanja vastusti kirkon homoseksuaalisen nuorisotyöntekijän erottamista. Myöhemmin Seta kampanjoi voimakkaimmin kehotuskieltoa vastaan. Poliisi takavarikoi vuonna 1981 ”Alas kehotuskielto!” -kyltin Setan järjestämästä tilaisuudesta. Vuonna 1999 kehotuskielto kumottiin ja suojaikärajat yhtenäistettiin. Ennen Setaa seksuaalivähemmistöjen kansalais- ja ihmisoikeuksia oli ollut ajamassa Toisen säteen ryhmä ja Psyke ry.


title: Seta

text: Sosiaalihallitus poisti homoseksuaalisuuden tautiluokituksesta Setan vaatimuksesta vuonna 1981. Tätä edelsivät sosiaali- ja terveysministerille sekä Lääkintöhallitukselle (nykyinen Sosiaalihallitus) vuonna 1979 osoitetut kirjelmät, joissa vedottiin muun muassa siihen, että tautiluokituksen olivat jo kumonneet muun muassa Ruotsin ja Norjan psykiatriyhdistykset 1970-luvun aikana sekä Yhdysvaltain psykiatriyhdistys vuonna 1973. Setan vuosikokous teki vuonna 1980 julkilausuman, jossa Lääkintöhallitusta vaadittiin poistamaan kokonaan sairausluokitus, ja jonka jälkeen Lääkintöhallitus yleiskirjeellään ilmoitti poistavansa kokonaan kaikki ”Anomaliae sexuales” -otsikon alla olevat luokitukset pois käytöstä, homoseksuaalisuus mukaan luettuna. Hetero- ja homoseksuaalisen kanssakäymisen suojaikärajat yhtenäistettiin ja kehotuskielto kumottiin vuonna 1999.


title: Seta

text: Seta julkaisi vuosina 1975–2007 homokulttuurin aikakauslehteä, jonka nimi oli aluksi "SETA-lehti" ja myöhemmin "Z". Järjestö ilmoitti lehden julkaisemisen lopettamisesta loppuvuodesta 2006, koska julkaisemisen tuottamat tappiot olivat taloudellisesti liian raskaat.


title: Seta

text: Vuonna 2010 Jyväskylän Seta uhkasi nostaa oikeusjutun kolumnista, jossa Pride-kulkuetta arvosteltiin ”provokaatioksi”. Kristillisdemokraattien puheenjohtaja Päivi Räsänen syytti Setaa sananvapauden vaarantamisesta.Seta pyrkii vaikuttamaan lainsäädäntöön ja yleiseen asenneilmapiiriin parantaakseen seksuaali- ja sukupuolivähemmistöihin kuuluvien ihmisten, kuten homoseksuaalien (homojen ja lesbojen), biseksuaalien, transvestiittien sekä trans- ja intersukupuolisten ihmisten, asemaa yhdenvertaisina kansalaisina suomalaisessa yhteiskunnassa. Järjestö tekee yhteistyötä eri viranomaisten ja kansalaisjärjestöjen kanssa sekä Suomessa että kansainvälisellä tasolla. Nuorille Seta järjestää eri paikkakunnilla nuortenryhmiä, joissa seksuaali- ja sukupuolivähemmistöihin kuuluvat nuoret voivat tavata toisiaan ja keskustella kokemuksistaan.


title: Seta

text: Yhdistys julkaisee tiedotusmateriaalia ja järjestää koulutustilaisuuksia esimerkiksi sosiaali-, terveydenhuolto- ja kasvatusalan työntekijöille ja opiskelijoille sekä viranomaisille. Setan vapaaehtoiset tekevät kouluvierailuja peruskouluihin, lukioihin ja nuorten leireille. Setan jäsenjärjestöjen jäsenille ja aktiiveille tarjotaan sisäistä koulutusta. Setan jäsenjärjestöt ylläpitävät myös Internet- ja puhelintukipalveluita.


title: Seta

text: Setan ylläpitämä, Helsingissä sijaitseva Transtukipiste tarjoaa tietoa transvestisuudesta, transsukupuolisuudesta ja intersukupuolisuudesta sekä tukea näihin ryhmiin kuuluville.


title: Seta

text: Seta liittyi vuonna 1979 kansainväliseen IGA-järjestöön, nykyään nimeltään ILGA ("International Lesbian, Gay, Bisexual, Trans and Intersex Association"), ja kuuluu sen Euroopan alajärjestöön ILGA-Europeen. ILGA World kokoaa yhteen yli tuhat seksuaali- ja sukupuolivähemmistöjen järjestöä yli sadasta eri maasta, ja sillä on neuvoa-antava status Yhdistyneiden kansakuntien talous- ja sosiaalineuvostossa. Seta on myös IGLYO:n ("International Lesbian, Gay, Bisexual, Transgender, Queer Youth and Student Organization") ja TGEU:n ("Transgender Europe") jäsenjärjestö.


title: Seta

text: Setan jäsenjärjestö Heseta järjestää vuosittain Helsinki Pride -tapahtuman osana maailmanlaajuista Pride-liikettä. Helsinki Pride on Suomen suurin seksuaali- ja sukupuolivähemmistöjen tapahtuma, ja sen kävijämäärä on kymmeniätuhansia. Vuoden 2018 Pride-kulkueeseen osallistui poliisin arvion mukaan 100 000 ihmistä, ja se on näin yksi Suomen kaikkien aikojen suurimmista yleisötapahtumista. Tapahtuma tunnettiin aiemmin "Vapautuspäivinä". Muut Setan jäsenjärjestöt järjestävät Pride-tapahtumia epäsäännöllisemmin.


title: Seta

text: Seta on ajanut samaa sukupuolta olevien avioliiton mahdollistavaa lakimuutosta sekä samaan muutokseen sisältyvää adoptio-oikeutta, koska lakimuutos on Setan mukaan tärkeä lapsen kokonaisedun kannalta. Uusi tasa-arvoisempi avioliittolaki astui voimaan vuoden 2017 alussa. Muita vaatimuksia ovat olleet esimerkiksi trainslain uudistaminen itsemääräämisoikeuteen perustuvaksi. Laista halutaan poistaa juridiseen sukupuolen tunnustamiseen kuuluva lääketieteellinen kytkös ja lisääntymiskyvyttömyysvaatimus. Lisäksi Seta on vaatinut seksuaali- ja sukupuolivähemmistöjä koskevaa ihmisoikeustoimintaohjelmaa sekä kansallisella että Euroopan unionin tasolla.


title: Seta

text: Setan tavoitteisiin kuulunut seksuaalivähemmistöjen syrjintää valvovan korkean virkamiehen viran perustaminen eteni vuonna 2015, kun yhdenvertaisuuslaki uudistui ja valittiin yhdenvertaisuusvaltuutettu. Myös tasa-arvolaki uudistui, ja siinä huomioidaan sukupuoli-identiteetti ja sukupuolen ilmaisu syrjintäperusteena.


title: Seta

text: Seta on kattojärjestö, johon kuuluu 25 alueellista ja valtakunnallista jäsenjärjestöä. Osa järjestöistä on aloittanut toimintansa toisella nimellä jo ennen kattojärjestöä.


title: Seta

text: HLBT-alan jäsenyhdistysten lisäksi Setalla on kannatusjäseniä:


title: Seta

text: Seta jakaa vuosittain "Asiallisen tiedon omena" -tunnustuspalkinnon henkilölle tai yhteisölle, joka on edistänyt seksuaali- tai sukupuolivähemmistöjen asemaa tai levittänyt asiallista informaatiota seksuaalisuuksien ja sukupuolten moninaisuudesta. Asiallisen tiedon omena on myönnetty muun muassa seuraaville tahoille:


title: Seta

text: Asiallisen tiedon omenan vastapainona Seta nuhtelee "Kunniarotta"-antipalkinnolla julkisesti sellaisia henkilöitä tai yhteisöjä, jotka ovat toiminnallaan ylläpitäneet seksuaaliseen suuntautumiseen tai sukupuoli-identiteettiin perustuvaa syrjintää tai muuten vaikeuttaneet seksuaali- tai sukupuolivähemmistöihin kuuluvien ihmisten elämää. Kunniarotta on myönnetty muun muassa seuraaville tahoille:


title: Seta

text: Setan Edustajakokouksia on järjestetty eri paikkakunnilla.


title: Ranneliike.net

text: Ranneliike.net on suomalainen homo- ja biseksuaalisille miehille ja heidän ystävilleen tarkoitettu verkkopalvelu, joka on perustettu syksyllä 2001. Sivusto on tehty täysin vapaaehtoisvoimin ja sitä ylläpitää Sateenkaariyhteisöt ry. Sivustolla on yli 2 000 eri kävijää päivässä.


title: Ranneliike.net

text: Ranneliike.net kertoo sivuillaan haluavansa olla ”homokansan yhdistävä tekijä” – kaikkien homojen kohtauspaikka, tietolähde ja keskustelufoorumi. Sivustolla on paljon lifestyle-artikkeleita muun muassa elokuvista, kauneudenhoidosta ja matkailusta. Pääpaino on viihteellä, mutta yhteiskunnallistakin sisältöä on: uutisia Suomesta ja muualta maailmasta sekä tietoa kansanedustajien mielipiteistä. Sivuilla on myös ”sateenkaariystävällisten palvelujen opas”. Yhteisöllisyyttä tuovat muun muassa keskustelufoorumit ja blogipalvelu.


title: Ranneliike.net

text: Lesbo- ja bi-naisille tarkoitettu vastaava verkkopalvelu on nimeltään Lepakkolaakso.net.


title: Ranneliike.net

text: Satenkaariyhteisöt ry (kesäkuuhun 2009 asti Ranneliike ry) on vuonna 2003 perustettu yhdistys. Sen tarkoituksena on ”edistää seksuaali- ja sukupuolivähemmistöihin kuuluvien ihmisten keskinäistä yhteydenpitoa ja avointa keskustelua, lujittaa edellä mainittuihin vähemmistöihin kuuluvien ihmisten yhteenkuuluvuudentunnetta, tarjota informaatiota heitä koskevista ja kiinnostavista asioista sekä lisätä suvaitsevaisuutta”.


title: Ranneliike.net

text: Yhdistyksen muita verkkopalveluita ovat radio-ohjelma "Kimmoliisan" ja homofobian vastaisen päivän verkkosivut. Sateenkaariyhteisöt ry on ollut myös useina vuosina kansainvälisen homofobian vastaisen päivän Suomen tapahtumien pääjärjestäjä. Vuonna 2007 yhdistys aloitti homofobian vastaisen "Onko sulla oikeus...?" -kampanjan.


title: Kiinankaali

text: Kiinankaali (salaattikiinankaali) ("Brassica rapa" Pekinensis-ryhmä, syn. "Brassica pekinensis") on lehtivihanneksena käytettävä nauriin lajikeryhmä. Salaattikiinankaalille läheinen lajikeryhmä on pinaattikiinankaali ("Brassica rapa" Chinensis-ryhmä).


title: Kiinankaali

text: Kiinankaalin lehdissä on paksut mehevät lehtiruodit. Sitä käytetään raakana silppuna salaateissa ja keitettynä tai höyrytettynä useissa itämaisissa ruokalajeissa, muun muassa kevätkääryleiden täytteessä. Kiinankaalin suurimpia käyttäjiä maailmassa ovat korealaiset, joiden kansallisruoassa kimchissä kiinankaali on oleellinen ainesosa.


title: Kiinankaali

text: Kiinankaalia alettiin viljellä Kiinassa 400-luvulla. Eurooppaan se on tuotu 1800-luvulla, Suomeen se rynnisti edullisena keskitalven salaattiaineena 1960-luvulla.


title: Kiinankaali

text: Prosymidonia sisältävien fungisidien käytön kiinankaaliviljelmillä on todettu saavan aikaan mustia täpliä kaalinlehtiin.


title: Saksit

text: Saksit eli saksilaiset olivat germaaninen heimo, kansa tai muu ryhmä nykyisen Luoteis-Saksan alueella sekä kapealla kaistaleella nykyistä Hollantia. Saksit tunkeutuivat Britanniaan, mistä juontuu englanninkielisiä tarkoittava nimitys "anglosaksit".


title: Saksit

text: Ensimmäisenä saksit mainitsi mahdollisesti jo Ptolemaios Jyllannin niemimaata asuttaneena kansana, joka kuitenkin on aikojen saatossa kulkenut etelään ja länteen. Saksilaisten maakuntien nimet olivat Itä-Saksi, Engria ja Westfalen. Sana "saksi" tulee väkipuukkoa tarkoittavasta germaanisesta sanasta. Samasta sanasta on peräisin myös suomen sana sakset.


title: Saksit

text: Suurin osa sakseista pysyi manner-Euroopassa ja muodosti Saksin herttuakunnan 700-luvulla. He välttivät pitkään kristinuskoon kääntymisen ja joutumisen osaksi frankkien valtakuntaa. Lopulta Kaarle Suuri kuitenkin valloitti saksien maat useilla peräkkäisillä sotaretkillä (772–804). Tappion myötä saksit pakkokastettiin kristinuskoon – jopa heidän pyhä puunsa, Irminsul, tuhottiin.


title: Saksit

text: Karolingien alaisuudessa saksit pakotettiin vasalliuteen. On todisteita siitä, että saksit – samoin kuin slaavilaisvasallit, kuten abodriitit ja vendit – toimittivat useaan otteeseen joukkoja karolingeille. Saksin herttuoista tuli kuninkaita 900-luvun aikana. Henrik I Linnustajasta tuli kuningas vuonna 919. Hänen pojastaan, Otto I Suuresta, tuli Saksan ensimmäinen keisari, joka kuitenkin menetti asemansa 1024. Herttuakunta jaettiin 1180, kun herttua Henrik Leijona, keisari Oton pojanpoika, kieltäytyi seuraamasta serkkuaan keisari Fredrik I Barbarossaa sotaan Italiaa vastaan.


title: Saksit

text: Saksin kuningaskuntana vuodesta 1806 vuoteen 1918 tunnettu ja vuoden 1990 jälkeen Saksin vapaavaltiona tunnettu, nykyisen Saksan koillinen alue ei ollut saksien perinteistä asuinaluetta; alue sai nimensä poliittisten sattumien kautta, ja sitä kutsuttiin alun perin Meissenin rajakreivikunnaksi. Tämän alueen aateliset saivat Saksin herttuakunnan käsiinsä 1423, ja vähitellen "Saksi" (saksaksi "Sachsen") alkoi tarkoittaa koko valtakuntaa, ja nimitys siirtyi tarkoittamaan Saksan luoteista kulmaa.


title: Saksit

text: Nimitys ”saksit” liitettiin myös yleisesti Transilvanian sakseihin, saksalaisiin siirtolaisiin, jotka siirtyivät 1200-luvulla Luoteis-Transilvaniaan nykyisen Romanian alueilla, missä heidän jälkeläisiään asui vielä 1900-luvun alkuvuosikymmeninä noin neljännesmiljoona. Toisen maailmansodan jälkeen useimmat heistä pakenivat maasta, erityisesti 1970-luvulla ja 1980-luvulla Nicolae Ceaușescun hallituksen romanialaistamispolitiikan takia.


title: Saksit

text: Pieni määrä sakseja yhdessä anglien, juuttien, frankkien ja friisialaisten kanssa muutti tai hyökkäsi Ison-Britannian saarille Länsi-Rooman vallan romahtamisen aikoihin. Saksit antoivat nimensä Essexin, Sussex ja Wessexin kuningaskunnille, jotka yhdessä lyhytikäisen Middlesexin kanssa tulivat myöhemmin osaksi Englannin kuningaskuntaa. Germaaniheimojen maahantulo ja sotaisuus työnsi alueiden siihenastisia asukkaita, kelttejä, kohti länttä niin, että kelttien haltuun jäi Ison-Britannian saaresta lopulta lähinnä Wales, Cornwallin niemimaa ja Cumbria sekä suurin osa Skotlantia.


title: Saksit

text: Myöhemmin Britannian germaanisia asuttajia, pääasiassa juutteja, angleja ja sakseja alettiin kutsua kollektiivisesti anglosakseiksi.


title: Saksit

text: Saksan yhdistymisen jälkeen kolme osavaltiota johti nimensä sakseista: Niedersachsen tai Ala-Saksi, Sachsen-Anhalt tai Saksi-Anhalt ja Saksin vapaavaltio.


title: Saksit

text: Suomen ja viron kielissä saksit-nimellä on viitattu saksalaisiin. Suomalaisten suhteet saksalaisiin ovat liittyneet lähinnä kaupankäyntiin, ja tämän vuoksi saksalaisia ja muitakin meritse kulkevia kauppiaita on kutsuttu saksoiksi ja kamasaksoiksi. Viron kielessä "saks" tarkoittaa herraa, kartanonherraa tai muuten ylhäisempään yhteiskuntaluokkaan kuuluvaa. Joissain kelttiläisissä kielissä Englannin kansallisuutta tarkoittavat sanat on saatu ”saksista”, esimerkiksi gaelin "Sasunnach" (josta skotin "Sassenach") ja kymrin "Sais".


title: Matthias Calonius

text: Matthias Calonius (7. tammikuuta 1738 Saarijärvi – 13. syyskuuta 1817 Helsinki) oli suomalainen oikeustieteilijä ja valtiomies. Hänet nimitettiin Turun akatemian lainopin professoriksi vuonna 1778, jossa virassa hän toimi lähes 40 vuotta kuolemaansa saakka. Calonius kirjoitti lukuisia akateemisia teoksia niin juridiikan kuin historiankin alalta. Tiedemiehenä hän oli niin sanotun historiallisen koulukunnan edelläkävijöitä. Korkeimman oikeuden jäsenenä hän toimi vuosina 1793–1800.


title: Matthias Calonius

text: Calonius oli Saarijärven kirkkoherran poika. Hänen opintiensä oli poikkeuksellinen, sillä hän ei varattomuuden takia koskaan suorittanut yliopistollista perustutkintoa. Hänen pätevyytensä talousopin dosentin tehtävään hyväksyttiin poikkeusjärjestelyin 1764. Pian hän sai hoitaakseen yliopiston sihteerin tehtävän ja lainopin professorin viransijaisuuden. Kun professuuri vapautui 1778, Calonius valittiin lainopin professoriksi.


title: Matthias Calonius

text: Professorina Calonius toimi voimakkaasti lainopin tieteellisen tason nostamiseksi. Monet väitöskirjat ja luennot kuvaavat osuvasti aikansa Ruotsin lainsäädäntöä, ja hänen luentojensa käsikirjoitukset ovat pääosin säilyneet. Hän luennoi latinaksi ja ruotsiksi, toimi lakimiesroolissa ruotsiksi ja julkaisi suomeksi muun muassa vuoden 1734 lain uudistetun painoksen.


title: Matthias Calonius

text: Calonius muutti 1793 Ruotsiin, kun hänet kutsuttiin Korkeimman oikeuden jäseneksi. Myös käytännön tuomarintyössä Calonius toimi tasokkaasti. Turkuun hän palasi vuonna 1800, ja vaati Suomen sodan aikana suomalaisilta uskollisuutta Ruotsille. Ruotsin menetettyä Suomen Venäjälle Calonius otti keskeisen roolin Suomen suuriruhtinaskunnan hallitusmuotoa ja lainsäädäntöä valmisteltaessa. Hän toimi ensimmäisenä Suomen prokuraattorina eli oikeuslaitoksen ylimpänä valvojana vuosina 1809–1816. Vuonna 1816 hänet nimitettiin valtioneuvokseksi. Calonius jätti jälkeensä mittavan, noin 3 600 niteen kirjaston. Calonius on haudattu Turkuun, Pyhän Katariinan kirkon hautausmaalle.


title: Matthias Calonius

text: Calonius on kaiketi Suomen kuuluisin lakimies. Caloniuksen mukaan on nimetty Turun yliopiston oikeustieteellisen tiedekunnan päärakennus, "Calonia". Matthias Caloniukselle nimetty "Caloniuksenkatu" on sekä Helsingissä, Töölössä että Porvoossa, Hornhattulassa. Hänen muistoaan vaalii nimikkoseura.


title: Biologi

text:
Biologi on luonnontieteilijä, jonka työ liittyy biologiaan eli elävään luontoon. Biologia on hyvin laaja-alainen tieteenala ja usein puhutaankin biotieteistä. Biologeja työskentelee hyvin monipuolisesti erilaisissa tehtävissä useimpien erilaistuessa johonkin tiettyyn biologian osa-alueeseen. Biologit työskentelevät asiantuntijatehtävissä mm. tutkimuksen, opetuksen ja hallinnollisen työn parissa.
Hydrobiologit tutkivat vesieliöitä, vesiympäristöjen eliöyhteisöjä sekä niiden vuorovaikutusta elinympäristönsä kanssa. Limnologit tutkivat suolattomia sisävesiä, meribiologit murtovesiä ja meriä ja kala- ja kalastusbiologit ensisijaisesti kalojen ekologiaa ja vesien luonnonvarojen käyttöä.


title: Biologi

text: Biokemistit tutkivat erilaisten biomolekyylien kuten proteiinien, lipidien, hiilihydraattien ja nukleiinihappojen rakennetta ja toimintaa pyrkien ymmärtämään mm. erilaisten biologisten prosessien ja sairauksien mekanismeja kemiallisella tasolla.


title: Biologi

text: Mikrobiologit tutkivat mikrobien kuten bakteerien, virusten, levien, sienten sekä alkueläinten elintoimintoja, rakennetta ja niiden käyttöä biotekniikassa. Mikrobiologia on monipuolinen biologian ala. Virologit ovat viruksia tutkivia mikrobiologeja. Mikrobiekologia tutkii mikrobien vuorovaikutuksia elinympäristönsä kanssa ja lääketieteellinen mikrobiologia taudinaiheuttajamikrobeja. Muita mikrobiologian osa-alueita ovat mm. elintarvikemikrobiologia ja ympäristömikrobiologia.


title: Biologi

text: Perinnöllisyystieteilijät eli geneetikot tutkivat eliöiden perinnöllisyyttä ja perintötekijöiden eli geenien rakennetta, toimintaa ja muuntelua. Tutkimuskohteiden kirjo on laaja vaihdellen molekyylitasolta soluihin ja yksilöihin sekä edelleen populaatiosta kokonaisiin lajeihin.


title: Biologi

text: Biologit voivat erikoistua edellä mainittujen alojen lisäksi myös mm. kehitysbiologiaan, eläintieteeseen, kasvitieteeseen, fysiologiaan, anatomiaan, molekyylibiologiaan, biotekniikkaan, astrobiologiaan, ekologiaan, evoluutiobiologiaan tai ympäristöbiologiaan.


title: Honolulu

text: Honolulu on Havaijin osavaltion pääkaupunki Havaijisaarten kolmanneksi suurimmalla saarella Oahulla. Vuoden 2010 väestönlaskennan mukaan kaupungin asukasluku oli 337 256. Honolulusta tuli Havaijin kuningaskunnan pääkaupunki vuonna 1850 ja Havaiji liitettiin Yhdysvaltoihin vuonna 1898.


title: Honolulu

text: Honolulu sijaitsee Havaijisaarten kolmanneksi suurimmalla saarella Oahulla. Kaupunki kattaa pienen tasankoalueen Koolauvuorten ja rannikon välissä. Kaupungin alue kattaa noin 16 kilometriä rannikkoa Oahun kaakkoisosassa ja noin 6 kilometriä sisämaahan päin. Kaupungin pinta-ala on noin 156,7 km2. Kaupunki kuuluu Honolulun piirikuntaan, joka käsittää puolestaan koko Oahun saaren ja joitakin lähistön särkkiä.


title: Honolulu

text: Havaijilaisen perimätiedon mukaan nykyinen Honolulu asutettiin vuoden 1100 paikkeilla. Brittikapteeni James Cook havaitsi Oahun tutkimusmatkallaan vuonna 1778 ja hän antoi Havaijisaarille nimen "Sandwich Islands" Sandwichin jaarlin mukaan. Ensimmäinen Honolulussa maihin noussut eurooppalainen oli kuitenkin William Brown vuonna 1794. Seuraavana vuonna havaijilainen päällikkö Kamehameha I yhdisti Havaijin saaret hänen vallattuaan Oahun paikalliselta päälliköltä. Honolulusta tuli Havaijin kuningaskunnan länsimaiden kanssa käydyn kaupan keskus.


title: Honolulu

text: Honolulu alkoi kiinnostaa ulkomaita jo varhain. Vuonna 1816 sitä miehitti jonkin aikaa Venäjä, Britannia vuonna 1843 ja Ranska vuonna 1849. Lähetyssaarnaajia alkoi saapua vuodesta 1820 eteenpäin. Osa heidän rakentamistaan taloista on edelleen olemassa museotiloina. Merkittävin rooli paikallisessa taloudessa oli pitkään valaanpyynnillä, mutta 1800-luvun puolivälissä sokeriruoko muodosti talouden kulmakiven. Maanviljely edellytti työvoimaa, joka aiheutti suuren muuttoaallon Honoluluun. Kuningas Kamehameha III teki Honolulusta kuningaskuntansa pääkaupungin vuonna 1850. Kuningaskunta päätyi kuitenkin enenevissä määrin sokerintuottajien vallan alaiseksi, minkä lisäksi noin 80 % Havaijin alkuperäisasukkaista kuoli tauteihin, joille heillä ei ollut vastustuskuykyä. Vuonna 1893 Havaijin viimeinen hallitsija kuningatar Liliuokalani syrjäytettiin amerikkalaisten sijoittajien ja merijalkaväenm toteuttamassa vallankaappauksessa ja vuonna 1898 Havaijisaaret liitettiin Yhdysvaltoihin.


title: Honolulu

text: Vuonna 1907 Honolulusta tehtiin kaupunki ja piirikunta. Pearl Harborissa tehtiin mittavia laajennustöitä vuosien 1902 ja 1922 välillä, mikä teki siitä merkittävän tukikohdan Tyynellämerellä. Toisen maailmansodan aikana 7. joulukuuta 1941 Japani teki hyökkäyksen Pearl Harbouriin ja se oli Tyynenmeren sodan aikana huomattava amerikkalaisten keskus. Honolululla oli samaan tapaan merkitystä tukialueena Korean sodassa ja Vietnamin sodassa. Kaupungin ympärillä on edelleen tärkeitä sotilastukikohtia. Vuonna 1959 Havaijista tuli Yhdysvaltojen 50. osavaltio.


title: Honolulu

text: Honoluluun saavutaan mannermaalta käsin pääasiassa Honolulun kansainvälisen lentoaseman kautta. Lentoasemalta liikennöi amerikkalaisia ja ulkomaalaisia lentoyhtiöitä ja siltä lähtee lentoja myös muille Havaijisaarille. Honoluluun saapuu myös matkustajaliikennettä laivoilla etenkin Kalifornian kaupungeista.


title: Honolulu

text: Honolulu on Havaijin talouden ja kaupan keskus, sekä huomattava Tyynenemeren liikenteen solmukohta. Suuri osa Honolulun alueesta on edelleen maatalouskäytössä, mutta kaupunki on viime aikoina laajentunut käsittämään monia aikaisempia viljelyalueita. Honolulun sataman kautta kulkee useiden kansainvälisten liikennöitsijöiden rahtia. Satamassa on myös useita tuotantolaitoksia, joilla käsitellään esimerkiksi ananaksia, valmistetaan sokeria, vaatteita, alumiinia, öljyä ja sementtiä. Yhdysvaltain asevoimat muodostavat tukikohtineen huomattavan tulonlähteen. Myös turismilla on suuri merkitys. Honolulussa käy miljoonia matkailijoita vuosittain ja kaupunkiin heitä houkuttelevat esimerkiksi paikalliset hiekkarannat ja lämmin sää.


title: Honolulu

text: Kotitalouksien keskimääräiset vuosittaiset ansiot aikavälillä 2012–2016 olivat 63 361 USD ja henkilöä kohden 32 601 USD. 12,1 % väestöstä eli köyhyysrajan alapuolella.


title: Honolulu

text: Honolulun asukasluku vuoden 2010 väestönlaskennan mukaan oli 337 256 ja vuoden 2017 arvion mukaan 251 792. Aasialaistaustaiset muodostivat yli puolet kaupungin asukkaista, eli 53,8 %. Valkoiset muodostivat 18 %, kahteen tai useampaan rotuun kuuluvat 17 %, havaijilaiset tai muut Tyynenmeren saarten asukkaat 8,5 % ja afroamerikkalaiset 1,7 %. Latinot mistä tahansa rodusta muodostivat 16,4 % väestöstä. 37 % paikallisista puhui kotonaan jotain muuta kieltä kuin englantia.


title: Honolulu

text: Havaijin yliopiston pääkampus sijaitsee Honolulun Manoassa. Yliopisto avattiin vuonna 1907 Havaijin collegena ja se muutti nykyiselle paikalleen vuonna 1912. Yliopisto siitä tuli vuonna 1920 ja Manoan kampuksella on nykyisin noin 20 000 opiskelijaa. Chaminade University of Honolulu on pienempi yksityinen yliopisto ja Hawaii Pacific University on suurempi yksityinen yliopisto.


title: Sikari

text: Sikari (, periytyy mayakielen sanasta "zicar") on tupakkatuote, joka on kääritty kuivatuista ja fermentoiduista tupakan lehdistä joko käsin tai koneella kiertämällä. Sikari koostuu ytimestä ("filler"), sidoslehdestä ("binder") ja päällyslehdestä ("wrapper").


title: Sikari

text:
Laatusikareiden valmistaminen on monivaiheinen ja työvaltainen prosessi, joka alusta loppuun vie useita vuosia. Sen vaiheita ovat:
Vaiheiden yllä oleva kuvaus perustuu kuubalaiseen prosessiin.


title: Sikari

text: Virginiantupakka ("Nicotiana tabacum") on yksivuotinen kasvi, jonka kasvattaminen aloitetaan kylvämällä kasvin siemenet erityisiin suojattuihin kasvatusalustoihin, joiden maaperä on tarkasti kontrolloitua.


title: Sikari

text: Kun tupakan taimet ovat saavuttaneet riittävän koon, noin 30–45 päivää kasvettuaan, ne istutetaan varsinaiselle tupakkapellolle huolellisesti muokattuun maahan. Kuubassa istuttaminen tapahtuu ajanjaksona, joka alkaa lokakuussa ja päättyy helmikuussa. Sikarin peitinlehdiksi tarkoitetut kasvit ("corojo") suojataan harsolla ("tapado"), jotta ne eivät saisi liikaa aurinkoa ja niistä tulisi ohuita. Täytelehtiä tuottavat kasvit ("criollo") jätetään suojatta, jolloin eri lehdet saavat aurinkoa eri määrän ja niistä tulee ominaisuuksiltaan erilaisia: ylimmät lehdet ovat hyvin aromikkaita, kun taas alimmat ovat rakenteeltaan tiiviimpiä.


title: Sikari

text: Kasvukauden aikana tupakkakasvi vaatii säännöllistä huolenpitoa esimerkiksi erilaisten tuholaisten torjumiseksi. Tätä hankaloittaa se, että torjunta-aineita ei voida käyttää, koska ne vaikuttaisivat haitallisesti lopputuotteen aromiin. Myös kasvien kukinnot ja haarat on poistettava käsin.


title: Sikari

text:
Tupakan sadonkorjuu alkaa Kuuban olosuhteissa noin 45 päivää ja päättyy noin 80 päivän kuluttua taimien istutuksesta. Tupakkalehdet poimitaan käsin useassa vaiheessa siten, että kasvin alimmat, maata lähinnä olevat lehdet kerätään ensin. Eri vaiheissa kerätyistä lehdistä käytetään eri nimityksiä:
Korjuuaikataulu vaihtelee jonkin verran tupakkalajikkeen mukaan.


title: Sikari

text: Kerätyt tupakanlehdet viedään välittömästi kuivaamorakennukseen ("casa del tabaco"), jossa ne sidotaan pieninä nippuina puutankoihin ("cujes"), jotka nostetaan kuivaamon yläosiin. Rakennuksen tuuletusta kontrolloidaan huolellisesti. Lehdet viettävät kuivaamossa nelisen viikkoa.


title: Sikari

text: Ensi vaiheessa lehtien solut pysyvät elossa muutaman päivän ajan, mikä on välttämätöntä tuloksen laadulle. Sen jälkeen lehdet kellastuvat, menettävät huomattavasti kosteutta ja niissä tapahtuu ketju kemiallisia muutoksia, joissa lehtien hiilihydraatit muuttuvat ensin sokereiksi ja sitten hiilidioksidiksi ja vedeksi. Myös eri aminohapot hajoavat yksinkertaisemmiksi yhdisteiksi. Vaihe kestää kaikkiaan kymmenisen päivää.


title: Sikari

text: Toisessa vaiheessa lämpötilaa nostetaan 27–29 asteeseen ja ilmankiertoa lisätään hivenen. Samat kemialliset muutokset jatkuvat ja lehdet saavat sikarille ominaisen ruskean värin. Vaihe kestää vajaat kolme viikkoa.


title: Sikari

text: Viime vaiheessa lehtien keskiruoti katkaistaan. Sitä varten lämpötilaa nostetaan edelleen muutamalla asteella noin 31–34 asteeseen.


title: Sikari

text: Kuivatut lehdet irrotetaan kuivatustangoista ja kootaan ensin pieniksi nipuiksi ("gavillas") ja sitten noin puolen metrin korkuisiksi paaleiksi ("pilónes"). Tämä tehdään mieluiten aamuisin, jolloin lehtien jäljellä oleva kosteus on sopivin.


title: Sikari

text: Kosteus ja lämpötila käynnistävät fermentoitumisprosessin paaleissa olevissa lehdissä. Tähän sisältyy kosolti kemiallisia muutoksia, kuten proteiinien hajoamista aminohapoiksi, sokerien hajoamista hiilihapoksi ja vedeksi, nitraattien katoamista, eri pigmenttien hapettumista, jne. Sikarilehtien tumma väri syntyy lopullisesti tässä vaiheessa. Myös lehtien nikotiini hajoaa suurelta osin yksinkertaisemmiksi yhdisteiksi. Hajoamistuotteet (hiilidioksidi, ammoniakki, vesi) poistuvat tarkkaan kontrolloidun tuuletuksen avulla. Paalien lämpötilaa seurataan jatkuvasti ja ne järjestellään tarvittaessa uudestaan.


title: Sikari

text: Ensi vaiheen fermentointi kestää 35–40 päivää.


title: Sikari

text: Fermentoidut lehdet lajitellaan huolellisesti eri laatuluokkiin. (Eri aikana kerätyt lehdet ovat jo muutenkin eroteltu toisistaan.) Tätä varten lehdet höyrystetään ja tuuletetaan. Lajittelu perustuu lehtien ulkoisiin ominaisuuksiin, kuten rakenteeseen ja väriin; tuloksena voi olla jopa 40–50 eri laatuluokkaa.


title: Sikari

text: Välivarastoinnin jälkeen lajitellut lehdet kerätään uudestaan isoihin paaleihin ("burros") ja niiden annetaan käydä läpi toinen fermentointi. Se tapahtuu edellistä korkeammassa lämpötilassa, jopa 38 asteessa. Tässä vaiheessa erityisesti nitraattiyhdisteet hajoavat ja tuottavat runsaasti ammoniakkia.


title: Sikari

text: Toisen fermentoinnin päätyttyä lehdet kootaan vielä kerran paaleiksi varastointia varten. Tätä varten ne pakataan hyvin tiukoiksi, 45–60 kiloa painaviksi ja ilmatiiviisti pakatuiksi paketeiksi ("tercisos"). Tässä muodossa lehtiä varastoidaan jopa useita vuosia.


title: Sikari

text: Varastopaalit puretaan, lehdet oiotaan ja lajitellaan vielä kertaalleen eri laatuluokkiin. Käärinlehtien lehtiruodit poistetaan. Lajitellut lehdet kootaan vielä kerran paaleiksi, joissa lehdet ovat noin 30 päivää, tai seetritynnyreihin, joissa ne ovat jopa 60 päivää lehtityypistä riippuen. Toisinaan lehtiä varastoidaan tässä muodossa pidempäänkin, jopa kaksi vuotta.


title: Sikari

text: Paalit tai tynnyrit toimitetaan sikaritehtaalle käärimistä varten. Ne puretaan, lehdet oiotaan ja kostutetaan. Eri sikarien valmistamiseen tarvittavat lehtityypit valitaan kullekin sikarille ominaisen "reseptin" mukaisesti käärintää varten ja toimitetaan käärintäosastolle ("galera"). Reseptit ovat huolellisesti varjeltuja liikesalaisuuksia.


title: Sikari

text: Sikareiden kääriminen on korkeaa ammattitaitoa edellyttävää käsityötä, jossa huipun saavuttaminen vaatii käärijöiltä ("torcedores") vuosien harjaantumisen. Kokonaisista tupakanlehdistä tehdyn laatusikarin täytteeseen ("tripa") sijoitetaan yleensä kolmen tyyppisiä lehtiä:


title: Sikari

text: Käärijä kokoaa eri lehdistä sikarin tavoitteena olevan sekoitteen mukaisen "nipun", joka kääritään sidoslehteen ("capote") ja puristetaan muotissa sikarin haluttuun muotoon. Päällyslehti ("capa") kääritään tämän päälle. Lopuksi kiinnitetään kasvisliimaa apuna käyttäen hattu, jonka tehtävänä on estää päällyslehteä purkautumasta.


title: Sikari

text: Ammattitaitoinen käärijä valmistaa noin 120 sikaria päivässä, isompia sikareita hieman vähemmän.


title: Sikari

text: Käärityt sikarit kerätään käärijöiltä ja niiden laatu tarkistetaan useassa vaiheessa ja eri ominaisuuksien suhteen, kuten painon, muodon ja sikarin kovuuden suhteen. Myös sikarin veto testataan erityisellä testilaitteella. Laadukkaiksi todetut sikarit viedään lepäämään ja asettumaan 72 tunniksi viileähköön varastoon (16–18 astetta).


title: Sikari

text: Sikarit toimitetaan lajittelijalle, joka luokittelee ne peitinlehden värin mukaan jopa yli 60 luokkaan. Sikarivyöt laitetaan paikalleen ja sikarit pakataan laatikoihinsa ja laatikot kuljetuspakkauksiin, joissa ne toimitetaan maahantuojille ja vähittäismyyntiin.


title: Sikari

text: Sikarit vaativat tasaiset olosuhteet säilyäkseen hyvinä. Säilytyspaikan tulee olla tasalämpöinen, noin 18–22 astetta, ja ilman suhteellisen kosteuden tulee olla 65–72 %. Humidori tarjoaa hyvät olosuhteet isoille sikareille. Niitä voidaan varastoida jopa vuosikymmeniä.


title: Sikari

text: Hollantilaistyyppiset pikkusikarit on käsitelty erityisillä aineilla, joten ne eivät kuivu samalla tavalla kuin isot sikarit. Pikkusikarit eivät tarvitse säilyäkseen humidoria, mutta niillekin on eduksi jos ne säilytetään noin 50 % suhteellisessa kosteudessa.


title: Sikari

text: Sikarin polttaminen on parhaimmillaan monimutkainen rituaali, jossa huomioidaan muun muassa seuraavia asioita:


title: Sikari

text: Sikarin savua ei poltettaessa vedetä keuhkoihin kuten savukkeita.


title: Sikari

text: Käsintehdyt sikarit ovat käärintätavasta johtuen toisesta päästä (hattu) suljettuja. Tässä päässä on myös sikarivyö (etiketti, banderolli, band). Suljettu pää leikataan sikarileikkurilla. Päästä leikataan noin kolme neljäsosaa halkaisijasta oleva pala pois. Jos päästä leikkaa liian pitkän palan, sikarin käärelehti alkaa purkaantua. Jos sikari vetää huonosti, aukkoa voi suurentaa polttamisen lomassa. Kookkaat sikarit voi leikkaamisen sijaan porata erityisellä sikariporalla. Tekniikan etuna on se, ettei leikkuupintaan jäävää hienojakoista tupakkaa tule suuhun.


title: Sikari

text: Ennen sikarin sytyttämistä sikarivyö voidaan poistaa, mutta se ei ole välttämätöntä. Sikari on sytytettävä tasaisesti koko alueeltaan hehkuvaksi. Sytytettäessä sikaria ei imetä, eikä pidetä suussa. Sikaria pyöritellään kädessä ja pidetään liekkiä sytytettävän pään (jalka) alla siten, ettei liekki kosketa sikaria. Sikari voidaan sytyttää "torch"-tyyppisellä sikarisytyttimellä, kaasusytyttimellä, erityisellä sikaritikulla tai seetripuulastulla, muttei bensasytyttimellä, tavallisella rikkipäisellä tulitikulla tai kynttilällä, sillä niistä voi aiheutua makuhaittoja sikariin.


title: Sikari

text: Sikari voidaan sytyttää uudelleen, jos se pääsee polttamisen lomassa sammumaan. Jos sikari on vielä lämmin, tuhkat karistellaan pois ja sytytetään uudelleen. Uudelleensytytys tapahtuu yhtä huolellisesti kuten ensimmäinenkin. Jos sammumisesta on jo useampi tunti tai päivä, sikarin maku on yleensä kitkeröitynyt. Tällöin sikarista on hyvä katkaista sentti pari pois ja tehdä muutama "huuhtelupuhallus" eli sytytettäessä sikarin läpi tulee puhaltaa muutamia kertoja, jolloin jalka leimahtaa liekkeihin.


title: Sikari

text: Poltettaessa sikaria tuhkan annetaan yleensä irrota itsestään. Tuhkan pituus kertoo myös sikarinkäärijän taidoista ja hyvissä sikareissa tuhka voi olla hyvinkin pitkä ennen irtoamistaan.


title: Sikari

text: Sikaria ei myöskään imetä yhtä nopeasti kuin savukkeita, vaan sikarille annetaan aikaa ja siitä otetaan imaisuja muutaman kerran minuutissa. Liian kovalla imemisellä sikarin lämpötila nousee liian korkeaksi ja sen maku kitkeröityy. Jos näin käy, parin minuutin odottelu palauttaa maun. Sikaria ei tarvitse polttaa loppuun asti. Siinä vaiheessa on aika lopettaa, kun sormia polttelee tai maku ei enää miellytä. Sikarin loppuosan voi jättää tuhkakuppiin siinä vaiheessa kun itse haluaa. Sikaria ei tumpata, vaan tuhkakuppiin laitettuna se sammuu omia aikojaan. Tumppaamalla sikarin saa aikaiseksi vain pahan hajun.


title: Sikari

text: Sikarin polttaminen kestää tyypillisesti puolesta tunnista tuntiin. Suurempien sikareiden, kuten Churchillien ja Double Coronien polttamiseen saattaa aikaa kulua jopa kahdesta kolmeen tuntia. Sikaria poltettaessa ei saa olla kiire.


title: Sikari

text: Sikarin kanssa voi nauttia juomaa. Sopivia juomia ovat premium tequilat, konjakit, viskit, tummat rommit, portviinit ja makeat drinkit.


title: Sikari

text: Usein kuvitellaan sikarin polton olevan vähemmän haitallista kuin savukkeiden, sillä sikarin savua ei vedetä henkeen. Nikotiini kuitenkin imeytyy sikarin polttajan elimistöön suun limakalvojen kautta. Sikaritupakan myrkyt ovat samoja kuin savukkeissa. Riippuvuutta aiheuttavaa nikotiinia on sikareissa keskimäärin enemmän kuin savukkeissa. Sikarinsavussa on suurempia määriä haitallisia kemikaaliyhdisteitä kuin savukkeiden savussa. Sikarinpolttajalla on kohonnut riski sairastua keuhko-, suu-, kurkku-, kurkunpää- ja vatsasyöpään. Savukkeisiin kuitenkin liittyy korkeampi keuhkosyöpäriski kuin sikarin- tai piipunpolttoon.


title: Sikari

text: Sikarinsavu on haitallista myös muille ihmisille. Allergiaa sairastaville se voi aiheuttaa kivuliaita oireita.


title: Sikari

text: Sikarit luokitellaan usealla eri tavalla.


title: Sikari

text:
Värin mukaan eli sikarin päällyslehden perusteella. Alun perin Kuuban sikaritehtaissa oli tapana erottaa tupakasta jopa 200 eri värisävyä. Nykyään käytössä on noin 60 eri värinimitystä, jotka ovat johdettavissa seuraavista kahdeksasta perussävystä:
Sikarin väri määräytyy valitun päällyslehden laadun ja sen saaman auringonvalon perusteella, eikä se sinänsä vaikuta makuun käytännössä juuri lainkaan. Tiettyjä sikarilaatuja valmistetaan monenvärisinä, jopa miltei koko skaalalla tummimmasta vaaleimpaan. Toisinaan lehti taas on valittu heijastamaan sikarin makuominaisuuksia; tumma sikari on täyteläinen ja voimakas, kun taas vaalea on kevyt ja pehmeä.Sikarit jakaantuvat kahteen pääryhmään: Erikokoisista parejo-sikareista usein käytettyjä nimityksiä ovat (suluissa Kuubassa käytetty nimitys):


title: Sikari

text: Tavallisia figurado-sikarien nimityksiä ovat:


title: Sikari

text: Sikarit voidaan valmistustavan ja rakenteen mukaan jakaa eri luokkiin sillä perusteella, onko niiden päällyslehden käärintä tai myös täytelehtien kokoaminen tehty koneellisesti tai käsin ja onko täyte tehty lyhyeksi leikatuista ("tripa corta", short filler) tai sikarin koko mittaan leikatuista ("tripa longa", long filler) tupakanlehdistä.


title: Sikari

text: Halvimmat sikarit ovat koneellisesti käärittyjä, lyhyeksi leikattua tupakkaa sisältäviä massatuotteita.


title: Sikari

text: Parhaat laatusikarit on yleensä tehty kokonaan käsityönä ("totalmente a mano") sikarin koko mittaan leikatuista täytelehdistä, jotka sikarinkäärijä liittää yhteen ja muotoilee käsin sikariksi. Edullisemmin laatusikarit voidaan tehdä myös käärimällä päällyslehti käsin koneellisesti valmistetun, pitkistä lehdistä tehdyn täytteen ympärille ("hecho a mano").


title: Sikari

text: Aromisikari on usein pikkusikari, joka on maustettu aromaattisella aineella, kuten vaniljalla. Aromisikari maistuu arominsa makuisena ja sikarin savu tuoksuu arominsa mukaan mutta harvoin kovin autenttisesti.


title: Sikari

text: Myös joitain suurempia sikareita saa maustettuna, kuten Leon Jimenes Café -sarja sekä NUB Cappuccinot. Italialaisen Toscanon puolikkaita "Toscanelloja" on myös tarjolla maustettuna ja ne ovat hyvin voimakkaan makuisia mutta erityisesti tuoksuisia.


title: Sikari

text: Tunnettuja aromaattisia sikariaineita ovat muun muassa vanilja, kahvi, hunaja ja kirsikka.


title: Sikari

text: Havannalaissikareita pidetään korkeassa arvossa, joka perustuu niissä käytetyn tupakan ainutlaatuisiin ominaisuuksiin. Paras kuubalainen sikaritupakka on peräisin Kuuban länsiosassa sijaitsevalta Vuelta Abajon alueelta Pinar del Ríon provinssista. Alueen mikroilmasto ja maaperä selittänevät tupakan laadun. Lähes kaikki vientiin tarkoitetut merkit tehdään yksinomaan tämän alueen tupakasta ja ne valmistetaan nykyään joko käsin tai koneellisesti. Valmistusmenetelmiä on käsinkäärityillä sikareilla kaksi; sikarit kääritään joko pitkästä lehdestä "Tripa Larga" tai lyhyestä (leikatusta) lehdestä "Tripa Corta". Käsinkäärityt "Totalmente a mano Tripa Corta" sikarit, joiden sisus koostuu leikatusta lehdestä, esimerkiksi Jose L Piedra sekä La Flor de Cano, valmistetaan eräänlaisen käärintämaton avulla. Sikarin vikkeli eli sisustupakka ja sen sidoslehti kääritään maton avulla ja päällyslehti lisätään perinteisesti. Laatikossa nämä sikarit ovat merkitty "Totalmente a mano TC" tekstillä.


title: Puu (graafiteoria)

text: Puu on graafiteoriassa solmuista ja kaarista koostuva graafi, jossa minkä tahansa kahden solmun välillä on täsmälleen yksi kaari. "Metsä" on graafi, jossa minkä tahansa kahden solmun välillä on korkeintaan yksi kaari.


title: Puu (graafiteoria)

text: Suuntaamaton graafi G on puu, jos se täyttää minkä tahansa seuraavista yhtäpitävistä ehdoista:Jos graafissa G on äärellisen monta solmua (n), seuraavat väittämät ovat yhtäpitäviä edellisten kanssa:Suuntaamaton graafi G on "metsä", jos se on syklitön.


title: Puu (graafiteoria)

text: Puu on "juurellinen", jos yksi puun solmuista on nimetty juurisolmuksi eli juureksi. Tällöin kaarilla on suunta kohti juurta tai poispäin juuresta. Juurelliset puut ovat tärkeitä tietorakenteita algoritmitekniikassa.


title: Puu (graafiteoria)

text: Viereisen kuvan graafi esittää puuta, jossa on seitsemän solmua ja kuusi kaarta. Yksikäsitteinen polku, joka yhdistää solmut 1 ja 7 on 1–2–4–6–7.


title: Kaari (graafiteoria)

text: Kaari eli väli on graafiteoriassa verkon osa, joka yhdistää kaksi solmua. Kaari voi olla joko "suunnattu" tai "suuntaamaton". Tällä ominaisuudella on suuri merkitys graafien luokittelussa.


title: Kaari (graafiteoria)

text: Määritelmä


title: Kaari (graafiteoria)

text: Suuntaamaton kaari yhdistää solmut a ja b siten, että kummastakin solmusta pääsee toiseen solmuun.


title: Kaari (graafiteoria)

text: Merkintä


title: Kaari (graafiteoria)

text: Graafinen esitys


title: Kaari (graafiteoria)

text: Suunnattu kaari yhdistää solmut a ja b siten, että a:sta voidaan kulkea b:hen mutta b:stä ei a:han.


title: Kaari (graafiteoria)

text: e = (a, b)


title: Österbotten

text: Österbotten tarkoittaa seuraavia asioita:


title: Lothar Matthäus

text: Lothar Herbert Matthäus (s. 21. maaliskuuta 1961 Erlangen, Baijerin osavaltio, Länsi-Saksa) on saksalainen jalkapalloilija ja jalkapallovalmentaja. Uransa alkuvaiheissa Matthäus pelasi keskikentällä, mutta siirtyi liberoksi noin 30-vuotiaana.


title: Lothar Matthäus

text: Matthäus aloitti ammattilaisuransa vuonna 1979 Borussia Mönchengladbachin joukkueessa Bundesliigassa. Vuonna 1984 hän siirtyi FC Bayern Müncheniin ja vuonna 1988 FC Internazionale Milanoon Serie A:han. Vuonna 1990 Matthäus oli maajoukkueen kapteenina voittamassa maailmanmestaruutta ja samana vuonna hänet valittiin Euroopan parhaaksi jalkapalloilijaksi. Vuonna 1991 Matthäus valittiin maailman parhaaksi jalkapalloilijaksi. Vuonna 1992 Matthäus siirtyi takaisin Bayern Müncheniin, jossa hän pelasi aina vuoteen 2000 saakka, jolloin siirtyi Yhdysvaltoihin pelaamaan. Hän lopetti pelaamisen vielä samana vuonna.


title: Lothar Matthäus

text: Pelé on valinnut Matthäuksen 125 kaikkien aikojen parhaan jalkapalloilijan joukkoon. Matthäus on pelannut viisissä MM-kisoissa yhteensa 25 lopputurnauspeliä; MM-kisojen määrässä hän jakaa ennätyksen ja otteluiden määrässä hän pitää ennätystä yksin hallussaan. Matthäus pelasi Saksan maajoukkueessa 1980–2000 yhteensä 150 maaottelua, joka oli silloin eniten maailmassa ja on edelleen Saksan ennätys. Matthäus on peliuransa jälkeen kokeillut siipiään myös valmentajana. Hän toimi Rapid Wienin päävalmentajana kaudella 2001–02, muttei onnistunut mestaruustavoitteissa. Joulukuussa 2002 hän nousi FK Partizanin päävalmentajaksi ja onnistui johdattamaan seuran Serbia-Montenegron mestariksi. Matthäusin johdolla Partizan eteni myös Mestarien liigan lohkovaiheeseen pudottamalla jatkosta 3.karsintakierroksella Newcastle Unitedin. Partizan esiintyi eurokentillä edukseen ja jäi vain pisteen päähän UEFA Cupin jatkokierroksille oikeuttavasta kolmossijasta. Samassa lohkossa Matthäusin Partizanin kanssa pelasivat Real Madrid, sittemmin koko liigan voittanut FC Porto sekä Olympique de Marseille.


title: Lothar Matthäus

text: Joulukuussa 2003 Matthäus jätti Partizanin ja siirtyi Unkarin maajoukkueen peräsimeen. Matthäusin tavoitteena oli johdattaa Unkari MM-kisoihin 2006. Karsintalohko, jossa pelasivat muun muassa Ruotsi, Kroatia ja Bulgaria, oli Unkarille liian kova ja huolimatta kisalipun karkaamisesta Matthäus sai jatkaa sopimuksensa loppuun saakka.


title: Lothar Matthäus

text: Tammikuussa 2006 hän siirtyi brassiseura Clube Atlético Paranaensen peräsimeen, mutta jätti tehtävänsä vain 7 ottelun jälkeen maaliskuussa. Syynä lähtöön oli halu olla lähempänä Euroopassa asunutta perhettä.


title: Lothar Matthäus

text: Kaudeksi 2006–07 Matthäus siirtyi itävaltalaisseura Red Bull Salzburgin päävalmentajaksi. Yhdessä managerina toimineen Giovanni Trapattonin kanssa hän luotsasi seuran Itävallan mestaruuteen. Hän sai potkut kauden jälkeen riitauduttuaan seurajohdon kanssa.


title: Lothar Matthäus

text: Matthäus yhdistettiin joissain suomalaismedioissa Suomen maajoukkuevalmentajan tehtäviin alkuvuodesta 2008. Myös Bosnia ja Hertsegovinan jalkapallomaajoukkueen uutisoitiin olevan Matthäusin kintereillä. Häntä ei kuitenkaan valittu kumpaankaan tehtävään.


title: Lothar Matthäus

text: Huhtikuussa 2008 israelilainen liigaseura Maccabi Netanya FC ilmoitti tehneensä kaksivuotisen sopimuksen Matthäusin kanssa. Hän aloittaa tehtävissään kesällä 2008. Sopimuksen julkistamisen aikaan seura oli Ligat ha'Alissa toisena.


title: Lothar Matthäus

text: Kaudella 2008/09 Matthäus ei onnistunut nostamaan Netanya Israelin liigan mestaruuskamppailuun, vaan seura taisteli läpi kauden neljännestä sijasta. Lopulta saksalaisvalmentaja sai potkut huhtikuun lopussa.


title: Lothar Matthäus

text: Kesäkuussa 2009 Matthäus allekirjoitti kaksivuotisen sopimuksen unkarilaisen FC Fehérvárin kanssa. Matthäus ei kuitenkaan koskaan kerennyt aloittaa valmentamista Féhérvarissa, vaan hän ilmoitti kesäkuun lopulla jättävänsä seuran ilman tarkempaa syytä.


title: Lothar Matthäus

text: Kesäkuun lopussa saksalaislehti Kicker uutisoi, että Matthäus olisi siirtymässä MM-kisoista pudonneen Kamerunin päävalmentajaksi. Sopimusta Kamerunin liiton kanssa ei kuitenkaan koskaan syntynyt.


title: Lothar Matthäus

text: Syyskuussa 2010 Matthäusista tuli Bulgarian maajoukkueen uusi päävalmentaja. Matthäusin urakka alkoi hyvin, kun Bulgaria voitti hänen debyyttiottelussaan Walesin 1–0. EM2012-karsinnoissa Bulgarian taival ei kuitenkaan sujunut erityisen menestyksekkäästi ja tasapelit Sveitsi ja Montenegroa vastaan sekä tappio Englannille jättivät maan varmasti lopputurnauksen ulkopuolelle. Lopulta pesti päättyi potkuihin 19. syyskuuta 2011. Matthäus on tullut tunnetuksi jalkapallouransa ohella myös lukuisista naissuhteistaan. Ensimmäisestä avioliitosta Silvia Matthäusin (1981–1992) kanssa hänellä on kaksi lasta, Alisa ja Viola. 1994 hän avioitui sveitsiläisen malli Lolita Morenan kanssa ja parille syntyi poika Loris. He erosivat vuonna 1999.


title: Lothar Matthäus

text: Marraskuussa 2003 Matthäus solmi kolmannen avioliittonsa serbialaisen Marijana Kostićin kanssa. Pari erosi loppuvuodesta 2007, mutta liitto päättyi eroon virallisesti tammikuussa 2009 nelivuotisen oikeudenkäynnin jälkeen.


title: Lothar Matthäus

text: Tammikuussa 2009 hän avioitui ukrainalaisen malli Liliana Chudinovan kanssa.


title: Suomen luonnonsuojelualueet

text:
Suomen suojeltujen alueiden tarkoituksena on suojella luontoa sen alkuperäisessä olotilassa ja varmistaa ekosysteemien toimivuus.Valtion omistamat alueet kattavat 16 828 km² suojellun maan alasta (2012).
Kansallis- ja luonnonpuistoja lukuun ottamatta valtion omistamalle maalle perustettavat yli 100 hehtaarin kokoiset suojelualueet perustetaan valtioneuvoston asetuksella ja tätä pienemmät ympäristöministeriön asetuksella.


title: Suomen luonnonsuojelualueet

text: Yksityisen maanomistajan maalle perustettavat luonnonsuojelualueet perustetaan Ahvenanmaalla maakunnan itsehallinnon järjestyksessä ja manner-Suomessa elinkeino-, liikenne- ja ympäristökeskuksen päätöksellä.Natura 2000 -alueet ovat luonnon monimuotoisuuden säilyttämiseksi Euroopan unionissa perustettuja alueita. Ne eivät ole tiukasti rajattuja luonnonsuojelualueita siksi, että niissä on mahdollista rajatusti mm. metsätalous.


title: Telia 5G Areena

text: Telia 5G Areena (alkuperäiseltä nimeltään Töölön jalkapallostadion, aikaisemmilta sponsorinimiltään Finnair Stadium sekä Sonera Stadium) on Helsingin Taka-Töölössä sijaitseva jalkapallostadion, joka valmistui vuonna 2000. Stadion toimii Veikkausliigassa pelaavan HJK:n sekä Ykkösessä pelaavien HIFK:n ja HJK:n reservijoukkue Klubi 04:n kotikenttänä. Stadion toimi myös FC Jokerien kotikenttänä 2000–2003. Stadionin kapasiteetti on 10 770 katsojaa.


title: Telia 5G Areena

text: Toukokuussa 1998 julkaistiin suunnitelma, jonka perusteella Helsinki perusti yhtiön, jolle vuokrattiin jalkapalloareenan maa-alue. Ratkaisuun päädyttiin Helsingin kaupungin huonon taloustilanteen vuoksi. Kaupunki antoi hankkeelle lainaa 32 miljoonaa markkaa ja valtiolta odotettiin 18 miljoonaa markkaa. Lopulta hankkeeseen saatiin valtiolta 14 miljoonaa markkaa. Lisäksi stadionin rakentamiseen vaadittiin yksityistä rahoitusta 60 miljoonaa markkaa. Areenan omistajaksi oli tarkoitus tulla kaupungin omistama yhtiö, joka vuokrasi stadionin Hjallis Harkimon yhtiölle.


title: Telia 5G Areena

text: Uudesta stadionista järjestettiin arkkitehtikilpailu. Stadionin suunnittelivat Atelier23-arkkitehdit, Olivier Lemarchand, Ritva Kokkola ja Thomas Seehan. Stadionin lopulliset kokonaiskustannukset olivat 18,5 miljoonaa euroa. Stadionin rakentaminen aloitettiin syyskuussa 1999 ja paikan rakennuttaja oli Skanska. Samalla rakennuksen nimeksi paljastettiin Finnair Stadium.


title: Telia 5G Areena

text: Finnair Stadium valmistui kesällä 2000 kymmenen kuukauden rakentamisen jälkeen. Ensimmäinen Veikkausliiga-ottelu stadionilla pelattiin kesäkuussa 2000, jolloin HJK ja FC Jokerit pelasivat vastakkain. Jokerit voitti ottelun maalein 0-3.


title: Telia 5G Areena

text: Vuonna 2003 Finnair Stadiumille vaihdettiin tekonurmi, vaikka alun perin stadionilla oli ollut luonnonnurmi. Pinnoitteen vaihto herätti kritiikkiä jalkapallopiireissä ja mediassa. Samana vuonna stadionilla järjestettiin alle 17-vuotiaiden MM-kilpailut. Tämä oli ensimmäinen kerta, kun FIFA:n lopputurnaus pelattiin tekonurmella.


title: Telia 5G Areena

text: Vanha tekonurmi korvattiin kesällä 2006 uudella, FIFA:n kahden tähden-laatuluokituksen täyttävällä tekonurmella. Uusi pinnoite täyttää kriteerit UEFA:n ottelujen sekä maaotteluiden pelaamiselle. Tekonurmen avajaisottelu pelattiin HJK:n ja FC Hongan välillä. Ottelussa syntyi stadionin uusi yleisöennätys, sillä katsojia ottelussa oli 10 770.


title: Telia 5G Areena

text: Stadionin tekonurmea käytettiin vuonna 2006 FIFA:n raportin mukaan 948 tuntia. Tekonurmien käyttökeskiarvo Euroopassa on ESTO:n (European Syntethic Turf Organisation) mukaan noin 1500 tuntia per vuosi.


title: Telia 5G Areena

text: Myös FC Honka pelasi kotipelejään stadionilla, koska seuran omaa stadionia remontoitiin. Hongan oma kotistadion ei myöskään täyttänyt UEFA:n vaatimuksia. Vuonna 2009 Finnair Stadiumilla järjestettiin naisten EM-kilpailut, jonka vuoksi stadion päällystettiin väliaikaisesti luonnonnurmella.


title: Telia 5G Areena

text: Kauden 2010 aikana Finnairin ja stadion-yhtiön välinen nimisopimus vanhentui. Elokuussa 2010 stadionin nimi vaihdettiin TeliaSonera Finlandin yhteistyösopimuksen myötä Sonera Stadiumiksi (lehdistössä myös suomennetussa muodossa "Sonera-stadion"). Kyseinen sopimus oli voimassa vuoden 2013 loppuun. Soneran vaihtaessaan nimeään Teliaksi, Telia Finland nimesi stadionin Telia 5G Areenaksi.Telia 5G Areena on avoimen taka- sekä päätykatsomorakenteen takia todella altis tuulelle, mikä tekee viileämmällä säällä stadionin todella kylmäksi katsojille. Asian korjaamiseksi on suunniteltu lasiseiniä kaikkien katsomoiden taakse, jotta tuuli ei haittaisi niin paljon. Lasiseinät estäisivät myös mahdollisten konserttien häiriön naapurustossa.


title: Telia 5G Areena

text: Telia 5G Areenan pääomistaja on Helsingin kaupunki, joka vuokraa stadionia HJK:n omistamalle Helsinki Stadium Management Oy:lle. Sonera Stadiumin yhteydessä sijaitsee Suomen Palloliiton toimisto.


title: Telia 5G Areena

text: HJK


title: Telia 5G Areena

text: HIFK


title: Telia 5G Areena

text: FC Jokerit


title: Telia 5G Areena

text: "*Siirtyivät stadionille kesken kauden 2000."


title: Polyteismi

text: Polyteismi eli monijumalaisuus on uskonnollinen käsitys, jonka mukaan on olemassa useita jumalia. Monijumalaisissa uskonnoissa palvotaan useita eri jumalia. Nämä jumalat ovat henkilöllisiä olentoja, joilla on usein toisistaan poikkeavia luonteenpiirteitä. Jumalilla saattaa olla arvojärjestys ja heillä voi olla eri tehtäviä.


title: Polyteismi

text: Niin sanotuista suurista maailmanuskonnoista hindulaisuutta pidetään monijumalaisena uskontona. Siihen sanotaan kuuluvan useita kymmeniä miljoonia jumalia. Niin ikään muun muassa Egyptin, Kreikan ja Rooman uskonnot olivat monijumalaisia. Erilaiset kansanuskonnot (kuten suomalainen muinaisusko) ovat usein monijumalaisia.


title: Polyteismi

text: Monet luonnonuskonnot voivat olla polyteistisia, panteistisia tai animistisia.


title: Larry Sanger

text: Lawrence Mark ”Larry” Sanger (s. 16. heinäkuuta 1968) on yhdysvaltalainen Internet-projektien kehittäjä, toinen Wikipedian perustajista ja Citizendiumin perustaja. Koulutukseltaan Sanger on filosofian tohtori.


title: Larry Sanger

text: Jimmy Wales, Nupedian perustaja, palkkasi Sangerin Bomis-yhtiöönsä työskentelemään Nupedia-projektissa. Koska Nupedia ei täyttänyt Bomisin odotuksia, Sanger ehdotti Walesille tammikuussa 2001 wikin perustamista, jotta artikkelien luonti nopeutuisi. Tämän ehdotuksen tuloksena syntyi Wikipedia. Sanger keksi Wikipedia-nimen sekä kehitti suurimman osan sen alkuajan politiikasta.


title: Larry Sanger

text: Sangerista tuli Wikipedian ensimmäinen ja tähän mennessä ainut palkattu toimittaja. Tehtävässään hän toimi 15. tammikuuta 2001 – 1. maaliskuuta 2002. Helmikuussa 2002 Bomisin oli lopetettava Sangerin palkanmaksu talousvaikeuksien takia, minkä seurauksena Sanger erosi Wikipedian ja Nupedian johdosta. Nupedia lopetettiin hieman tämän jälkeen, mutta Wikipedia jatkoi kasvuaan.


title: Larry Sanger

text: Sanger on toiminut filosofian opettajana Ohion yliopistossa.


title: Larry Sanger

text: Joulukuussa 2004 Sanger kirjoitti kriittisen artikkelin, jossa hän syytti Wikipediaa "antielitismistä", ja valitteli sitä, että trollien ja hankalien käyttäjien annetaan ajaa asiantuntijoita ja muita hyödyllisempiä käyttäjiä projektista ulos. Syyskuussa 2006 Sanger esitteli uuden tietosanakirjahankkeen, Citizendiumin, jonka tarkoituksena on toimittaa wiki-tyyppistä vapaata tietosanakirjaa, mutta ilman Wikipedian väitettyjä avoimuudesta johtuvia ongelmia. Citizendiumin perimmäinen ero nykyiseen Wikipediaan on, että siinä artikkeleja voivat muokata vain todellisella henkilöydellään rekisteröityneet käyttäjät. Citizendium oli alun perin tarkoitettu haarautumaksi englanninkielisestä Wikipediasta jossa olisi kaikki Wikipedian artikkelit, mutta sittemmin suunnitelmasta luovuttiin ja Citizendium aloitettiin puhtaalta pöydältä.


title: Z3

text: Z3 oli maailman ensimmäinen täysautomaattinen ohjelmoitava tietojenkäsittelykone eli tietokone. Sen suunnitteli ja rakensi saksalainen Konrad Zuse.


title: Z3

text: Kone oli suurelta osin mekaaninen. Sen toiminta perustui 2200 sähkömekaaniseen releeseen ja esimerkiksi sen keskusmuistissa ei ollut lainkaan sähköisiä osia. Koska Z3 oli tarkoitettu helpottamaan insinöörien laskentatyötä, se käytti lukujen esittämiseen binäärisiä liukulukuja.


title: Z3

text: Z3 valmistui vuonna 1941, mutta se tuhoutui liittoutuneiden Berliinin pommituksessa vuonna 1944. Zuse valmisti kuitenkin 1960-luvulla koneesta täysin toimivan jäljennöksen, joka on nähtävillä Deutsches Museumissa. Z3:n Turing-täydellisyys todistettiin vasta vuonna 1998.


title: Z3

text: Zuse oli rakentanut jo aiemmin kaksi laskukonetta, Z1 ja Z2, jotka olivat eräänlaisia esimuotoja Z3:lle. Z1 oli täysmekaaninen tietokone, joka toteutti hyvin pitkälti Z3:n arkkitehtuurin mutta ei ollut mekaanisten osien lukkiutumisesta johtuen kovinkaan luotettava. Z2:ssa kokeiltiin mahdollisuutta toteuttaa laskukone sähkömekaanisilla releillä, joita Konrad Zuse oli saanut puhelinlaitokselta. Z3 oli ensimmäinen varsinaisesti käyttökelpoinen tietokone Zusen sarjassa.


title: Z3

text: Zuse ja muut saksalaiset insinöörit käyttivät konetta apuvälineenä lentokonesuunnitteluun liittyvässä laskennassa toisessa maailmansodassa.


title: Tavu (täsmennyssivu)

text: Tavu voi tarkoittaa ainakin seuraavia asioita:


title: Tavu

text: Tavu on puhutun kielen rytmiyksikkö, joka koostuu yhdestä tai (yleensä) enintään muutamasta äänteestä. Yhdestä tai useammasta tavusta puolestaan muodostuu sanoja. Tavujen hahmotus perustuu fonotaktisiin sääntöihin, jotka vaihtelevat jonkin verran kielestä riippuen. Lapset omaksuvat äidinkielelleen ominaisen tavurakenteen luonnostaan, ja jo pikkulapset osaavat jakaa sanoja tavuihin. Kun sanojen tavurakenteeseen halutaan kiinnittää erityistä huomiota, voidaan puhua "tavaamisesta" ja kirjoituksen yhteydessä "tavuttamisesta". Yleensä tavujen rajoja ei kirjoituksessa tarvitse erikseen merkitä.


title: Tavu

text: Usein sanassa on yhdellä tavulla pääpaino, minkä lisäksi pitkissä sanoissa voi yhdellä tai useammalla tavulla olla sivupaino. Osa tavuista on painottomia. Painollisten ja painottomien tavujen vuorottelusta pitkälti muodostuu kielelle ominainen puherytmi. Tätä luontaista rytmiä voidaan runoudessa sovittaa runomittoihin, joissa yleensä kaksi tai kolme tavua – niistä yksi muita voimakkaampana – muodostaa niin sanotun runojalan. Lauluissa jokainen yksittäinen sävel (nuotti) vastaa tavallisimmin yhtä tavua, mutta joskus sävelkorkeus vaihtuu kesken tavun ja tavua saatetaan venyttää hyvinkin pitkäksi.


title: Tavu

text: Muutamissa kielissä, kuten kiinassa, lähes kaikki kantasanat ovat yksitavuisia. Myös esimerkiksi englannissa ja ruotsissa yksitavuisia sanoja on huomattavan paljon. Suomen kielessä perussanavartalot ovat tavallisimmin kaksitavuisia, mutta yksitavuisiakin sanoja on jonkin verran. Kolmi- tai useampitavuiset sanat ovat tavallisimmin muiden sanojen johdannaisia.


title: Tavu

text: Tyypillisesti tavu muodostuu sen "ytimenä" eli "sonanttina" toimivasta vokaalista, jonka edellä tai jäljessä voi esiintyä yksi tai useampi konsonantti (eli kerake). Joissain kielissä, kuten englannissa, saksassa ja tšekissä, esiintyy myös tavuja, joissa ei ole lainkaan vokaalia vaan tavun ytimenä toimii jokin konsonantti (esimerkiksi  , jossa jälkimmäisen tavun ytimenä toimii -äänne).


title: Tavu

text: Suomen kielessä tavun ytimenä on aina vokaali, joka voi olla lyhyt (esim. "a"), pitkä (esim. "aa") tai diftongi (esim. "au"). Erilaisia tavuja on suomessa vajaat 3000, ja yleensä tavuun kuuluu 1–4 äännettä. Kotoperäisissä sanoissa tavujen rakenne voi monimutkaisimmillaan olla muotoa KVRK, jossa K on konsonantti, V vokaali ja R resonantti ("r, l, m" tai "n"): "kers·kuu, kelk·ka, lamp·pu, lant·tu". Puhekielessä voi esiintyä myös tavuja, joiden muoto on KVK"s": "kaks", "laps" (mutta kirjakielisemmin äännettäessä "s" aloittaa näissä tapauksissa uuden tavun: "kak·si, lap·si"). Kaikki kielet eivät salli näin monimutkaisia tavurakenteita, mutta toisaalta joissain kielissä rakenne voi olla mutkikkaampikin. Esimerkiksi japanissa vain muoto KV on sallittu.


title: Tavu

text: Tavut voidaan lajitella yhtäältä avo- tai umpitavuiksi ja toisaalta lyhyiksi tai pitkiksi tavuiksi. Avotavuja ovat kaikki vokaaliin päättyvät (esim. "kaa·tu·a", "lai·va", "uu·ni") ja umpitavuja konsonanttiin päättyvät (esim. "kat·seet", "as·tut·han"). Lyhyitä tavuja puolestaan ovat ne, jotka päättyvät lyhyeen vokaaliin (esim. "ma·ta·la", "a·la") ja pitkiä kaikki muut eli ne, jotka päättyvät joko pitkään vokaaliin (esim. "kaa·tuu"), diftongiin (esim. "tie", "työ") tai konsonanttiin (esim. "et·sit·hän").


title: Tavu

text: Tavukirjoituksessa jokainen kirjoitusmerkki vastaa sellaisenaan yhtä tavua. Tavukirjoitusjärjestelmät, kuten Kreetassa 2. vuosituhannella eaa. käytössä ollut lineaari-B, olivat verrattain yleisiä ennen äännekirjoituksen keksimistä. Tavukirjoitusta käytetään yhä esimerkiksi japanissa (sanakirjoituksen ohella).


title: Tavu

text: Äänne- eli aakkoskirjoitus perustuu tavun perusosiin eli äänteisiin, eikä tavujen rajoja tavallisesti merkitä näkyviin. Useimpien länsimaisten kielten oikeinkirjoituksessa noudatetaan kuitenkin sääntöä, jonka mukaan sana voidaan katkaista tavurajan kohdalta ja sanan loppuosa siirtää seuraavalle riville. Tällöin sanan katkaisu osoitetaan tavuviivana käytettävällä yhdysviivalla (tai samannäköisellä merkillä).


title: Tavu

text: Suomen kielessä tavuraja on selvyyden vuoksi merkittävä aina, kun se osuu kahden samaa vokaalia tarkoittavan kirjaimen väliin, kuten voi käydä yhdyssanan osien rajalla ("linja-auto") tai vokaalien välisen k:n kadottua astevaihtelun vuoksi ("liuku : liu’un"). Jos tavurajan merkitseminen on tarpeen pelkästään astevaihtelun takia, tavuraja osoitetaan yhdysviivan sijasta heittomerkillä.


title: Tavu

text: Eräiden muiden kielten oikeinkirjoituksessa vokaalien välinen tavuraja voidaan kreikasta periytyvän käytännön mukaan tarvittaessa merkitä toisen vokaalin päälle lisättävällä treemalla eli erokepisteillä. Näin tehdään muun muassa ranskassa, hollannissa ja toisinaan englannissakin: , (myös "co-operation" tai "cooperation").


title: Tavu

text: Sanakirjoissa ja lukemaan opetteleville lapsille tarkoitetuissa teksteissä voidaan merkitä kaikki tavurajat, jotta sanojen rakenne olisi helpompi hahmottaa. Joissain sanakirjoissa voidaan tavurajan merkkinä tällöin käyttää rivinkeskistä pistettä (U+00B7: "e·si·merk·ki") tai erityistä tavutuspistettä (U+2027: "e‧si‧merk‧ki"). Kansainvälistä foneettista aakkostoa käytettäessä voidaan yksityiskohtaisemmin merkitä pääpainolliset tavut pienellä rivinylisellä pystyviivalla, sivupainolliset tavut rivinalisella pystyviivalla ja painottomat tavut tavallisella pisteellä ().


title: Tavu

text: Suomen kielessä tavun ytimenä toimiva vokaali voi ääntyä lyhyenä tai pitkänä. Lyhyttä vokaalia merkitään suomen oikeinkirjoituksen mukaan yhdellä kirjaimella ja pitkää kahdella. Diftongia eli pitkää vokaalia, jonka aikana äännearvo muuttuu liukuen, merkitään kahdella eri kirjaimella, jotka edustavat äänteen alku- ja loppuarvoa. Suomen kielen diftongit ovat "ai, ei, oi, ui, yi, äi, öi, au, eu, iu, ou, äy, öy, ey, iy, uo, yö" ja "ie". Jos sanassa esiintyy muunlaisia vokaaliyhdistelmiä, niiden välissä on tavuraja: "ko·me·a, hi·o·a, lau·an·tai".


title: Tavu

text: Tavu voi muodostua pelkästä vokaalistakin, mutta usein tavun alussa on konsonantti: ko·me·a, u·pe·a, aa·mu, mai·to". Konsonantti voi esiintyä myös tavun lopussa: "ko·me·at, sääs·töt. Sanan (tai yhdyssanan osan) sisällä kahden vokaalin välissä esiintyvä konsonantti aloittaa aina uuden tavun, ja jos konsonantteja on monta peräkkäin, niistä viimeinen aloittaa uuden tavun: "sääs·tää, kers·ku·a". Vain vierassanoissa tavu voi alkaa konsonanttiyhtymällä: "trak·to·ri, sprint·te·ri, kon·struk·ti·o" (myös "konst·ruk·ti·o"). Jos kaksi samaa konsonanttia on peräkkäin, niiden välissä on tavuraja: "at·tri·buut·ti".


title: Tavu

text: Yhteenvetäen suomalaisissa sanoissa tavuraja on siis


title: Laskin

text: Laskin on mekaaninen tai elektroninen laite, joka suorittaa numeerisia laskutoimituksia yleensä näppäimistöltä annettujen ohjeiden mukaan. Helmitaulu lasketaan vanhimmaksi laskukoneeksi, joskin siinä ihmisen itse suorittamat rutiinit muodostavat olennaisen osan ”mekaniikkaa”. Helmitaulussa liikutellaan tankoon kiinnitettyjä helmiä, ja sillä voidaan laskea paitsi yhteen- ja vähennyslaskuja, myös kerto- ja jakolaskujen sekä neliöjuurien kaltaisia monimutkaisempia toimituksia.


title: Laskin

text: Ensimmäisen laskevan koneen kehitti saksalainen tieteilijä Wilhem Schickard noin vuonna 1623.Ensimmäisiä automaattisia laskimia olivat Blaise Pascalin ja Gottfried Leibnizin 1600-luvulla kehittämät mekaaniset laskukoneet. Blaise Pascal keksi Ranskassa vuonna 1642 koneen, joka laski yhteen- ja vähennyslaskuja. Kone toimi hammaspyörillä, joita liikuteltiin puikkoja vääntämällä. Leibniz rakensi hieman myöhemmin koneen, joka pystyi suorittamaan myös kerto- ja jakolaskuja automaattisesti.


title: Laskin

text: 1960-luvulla yleistyivät sähkömekaaniset ja täysin elektroniset pöytälaskimet, ja 1970-luvun vaihteessa tulivat markkinoille ensimmäiset integroituihin piireihin perustuvat taskulaskimet.


title: Laskin

text: Nykyiset laskimet vaihtelevat kooltaan ja ominaisuuksiltaan huomattavasti. Vaikka runsaasti toimintoja sisältävän laskimen saakin nykyisellä teknologialla esimerkiksi rannekelloon tai osaksi matkapuhelimen tai PDA-laitteen ohjelmistoa, on pelkkiin peruslaskutoimituksiin kykeneville pöytälaskimillekin edelleen paikkansa.


title: Laskin

text: Toinen sovellutus vanhoista laskukoneista ovat vanhat kassakoneet. Ne toimivat vipuja asettelemalla ja kammesta vääntämällä tai vaihtoehtoisesti näppäimiä painamalla ja kammesta vääntämällä, usein niin, että jokaisella desimaalilla on oma vipunsa tai näppäinsarjansa. Suuremmissa on sähkömoottori. Tyypillisestä nämä laitteet osasivat vain yhteen- ja vähennyslaskun, joiden avulla pidettiin kirjaa kassalippaassa olevasta rahamäärästä; muu laskeminen suoritettiin paperilla.


title: Laskin

text: Mekaaniset laskukoneet toimivat samalla periaatteella, mutta osasivat myös kymmenellä kertomisen ja jakamisen, eli käytännössä pilkun siirron.


title: Laskin

text: Pilkun siirron avulla saatetaan tällaisella koneella myös alkeellisesti kertoa ja jakaa. Esimerkiksi luvun X kertominen kolmellatoista ei vaadi yhteenlasku-operaation toistamista kolmeatoista kertaan, vaan pelkästään kolme yhteenlaskua, pilkun siirron vasemmalle ja vielä yhden yhteenlaskun, eli neljä kammen kierrosta. Tämäntyyppiset laskimet sisältävät yleensä erityisen kerrontarekisterin, joka pitää kirjaa, montako kertaa kampi on kierähtänyt (toisin sanoen yhteenlasku-operaatio on suoritettu). Luonnollisesti vähennyslasku pienentää rekisterin lukua ja pilkun siirto saa sen kasvamaan kymmenlukua ylempää.


title: Laskin

text: 1900-luvun loppupuolella kehitettiin edelleen mekaanisia laskimia, jotka kykenivät suoraan kertomiseen ja jakamiseen, mahdollisesti myös tekemään rajoitetusti vaikeampia operaatiota, kuten neliöjuuren. Täyssähköiset laskimet kuitenkin veivät markkinat ennen näiden ominaisuuksien yleistymistä.


title: Laskin

text: 1900-luvun loppupuolella elektroniset laskimet pitkälti syrjäyttivät mekaaniset. "Taskulaskimet" yleistyivät 1970-luvulla nopeasti. Niitä on kahta päätyyppiä, nelilaskimia, joilla voidaan suorittaa vain yhteen-, vähennys-, kerto- ja jakolaskuja, sekä funktiolaskimia, joissa on näppäimet myös esimerkiksi juurten, logaritmien ja trigonometristen funktioiden laskemista varten. Näppäimistön ohella niiden tärkein käyttäjälle näkyvä osa on numeronäyttö. Eri malleissa numerot voidaan muodostaa joko LEDeistä tai nestekiteiden avulla.


title: William J. Bell

text: William Joseph Bell (6. maaliskuuta 1927 Chicago – 29. huhtikuuta 2005) oli useiden maailmanlaajuisesti suosittujen saippuaoopperoiden luoja, tuottaja ja käsikirjoittaja.


title: William J. Bell

text: Suomalaisille Bell tuli parhaiten tunnetuksi huippusuositun Kauniit ja rohkeat -sarjan luojana ja vastaavana tuottajana. Bell loi sarjan yhdessä vaimonsa Lee Phillip Bellin kanssa. William J. ja Lee Phillip Bell saivat kolme lasta, William Bell, Jr., Bradley Bell ja Lauralee Bell.


title: William J. Bell

text: Vuonna 1996 William J. Bellin poika Bradley otti Kauniit ja rohkeat -sarjan ohjakset haltuunsa. William J. Bell pysyi Tunteiden ja tuoksujen vastaavana tuottajana ja käsikirjoittajien tarinakonsulttina kuolemaansa, huhtikuuhun 2005, asti.


title: William J. Bell

text: Lauralee Bell on suomalaiskatsojille tuttu Tunteita ja tuoksuja -sarjasta, jossa hän on esittänyt Christine "Cricket" Blairia vuosina 1983–2006 ja vierailevana näyttelijänä vuodesta 2010 eteenpäin.


title: William J. Bell

text: William J. Bell, Jr.:n vaimo Maria Arena Bell puolestaan toimi Tunteiden ja tuoksujen vastaavana tuottajana sekä pääkäsikirjoittajana vuosina 2008–2012.


title: Teneriffa

text: Teneriffa () on Kanariansaarten suurin saari. Asukasluvultaan se on Espanjan suurin ja pinta-alaltaan Mallorcan jälkeen toiseksi suurin saari.


title: Teneriffa

text: Teneriffan suurin kaupunki Santa Cruz de Tenerife on myös samannimisen maakunnan pääkaupunki sekä Kanariansaarten itsehallintoalueen pääkaupunki yhdessä Gran Canarialla sijaitsevan Las Palmasin kanssa. Muita suuria kaupunkeja ovat Teneriffan pohjoisen lentoaseman ja Santa Cruz de Tenerifen läheisyydessä sijaitseva entinen pääkaupunki San Cristóbal de La Laguna sekä saaren pohjoisrannalla sijaitseva Puerto de la Cruz.


title: Teneriffa

text: Saarella sijaitsee koko Espanjan korkein vuori, 3 718 metrin korkeuteen yltävä tulivuori Teide. Vuorelle pääsee hyvällä ilmalla ylös köysirataa pitkin Las Cañadasin kraatterialueelta.


title: Teneriffa

text: Puerto de la Cruzin yläpuolella aukeaa Orotavan laakso ("Valle de la Orotava"), joka on erittäin hedelmällistä aluetta, sillä Atlantilta puhaltavat tuulet tuovat kaivattua sadetta. Sade jää usein rinteeseen eikä pääse jatkamaan Teneriffan eteläosaan, joka on paljolti keinokastelun varassa.


title: Teneriffa

text: Pohjoisrannikolla kasvatetaan banaaneita ja viiniä.


title: Teneriffa

text: Saaren eteläosassa, lähellä Costa del Silencion turistikeskusta on Teneriffan eteläinen lentoasema. Sen läheisyydessä sijaitsevat yhteenkasvaneet turistikeskukset Los Cristianos ja Playa de las Américas.


title: Teneriffa

text: Teneriffa ja sen kerrostulivuorihuiput Pico Teide ja Pico Viejo ovat näkyvät osat valtavasta kerrostulivuorirakennelmasta, joka nousee Atlantin valtamerestä. Rakennelman muodostuminen vedenpinnan yläpuolelle alkoi mioseenikauden lopulla noin kahdeksan miljoonaa vuotta sitten, ja pääosa kerrostulivuoren kilpimassiivista oli muodostunut 3,5 miljoonaa vuotta myöhemmin.


title: Teneriffa

text: Kilpimassiivi muodostui kolmesta erillisestä osasta: luoteessa Tenon, koillisessa Anagan ja etelässä Rogue del Conden massiiveista. Nämä massiivit sisältävät Teneriffan saaren vanhinta kivimateriaalia. Näillä vanhimmilla alueilla esiintyy vuorotellen tuhkakerrostumia ja lähes vaakasuoria basaltteja, ja paikoitellen kerrostumia halkovat rakopurkaukset. Tenon ja Roque del Conden alueella on myös fonoliitti- ja trakyyttimuodostumia. Itse Roque del Conde on yläosaltaan tasainen noin tuhat metriä korkea vuori. Tenon massiivi on iältään 6,7–4,5 miljoonaa vuotta. Anagassa vulkaanisia syklejä on ollut kolme: vanhin yli 6,5 miljoonaa vuotta sitten, toinen välillä 6,5–4,5 Ma ja kolmas noin 3,6 miljoonaa vuotta sitten. Roque del Conden kivien ikämäärityksistä on saatu vaihtelevia tuloksia välillä 11,6–3,5 Ma.